
Muudatusettepanek		1
Ettepanek võtta vastu määrus
Põhjendus 2
	

	Komisjoni ettepanek
	Muudatusettepanek

	(2)	2024. aasta Draghi aruande2 järeldustes viidati, et eeskirjade aina suurenev arvukus ja keerukus võivad piirata liidu ettevõtjate tegutsemisruumi ja takistada nende konkurentsivõime säilimist. Seda arvesse võttes tuleks Euroopa Parlamendi ja nõukogu määrustes (EÜ) nr 1272/20083, (EÜ) nr 1223/20094 ja (EL) 2019/10095 sätestatud teatavaid menetlusi ja nõudeid lihtsustada ning kõrvaldada tarbetu regulatiivne koormus, säilitades seejuures inimeste tervise ja keskkonna kaitse samaväärse taseme.
	(2)	2024. aasta Draghi aruande2 järeldustes viidati, et eeskirjade aina suurenev arvukus ja keerukus võivad piirata liidu ettevõtjate tegutsemisruumi ja takistada nende konkurentsivõime säilimist. Seda arvesse võttes tuleks Euroopa Parlamendi ja nõukogu määrustes (EÜ) nr 1272/20083, (EÜ) nr 1223/20094 ja (EL) 2019/10095 sätestatud teatavaid menetlusi ja nõudeid lihtsustada ning kõrvaldada tarbetu haldus- ja regulatiivne koormus, säilitades seejuures tarbijakaitse, inimeste tervise ja keskkonna kaitse kõrge taseme.

	_________________
	_________________

	2 Mario Draghi 2024. aasta aruanne Euroopa konkurentsivõime tuleviku kohta: https://commission.europa.eu/topics/eu-competitiveness/draghi-report_en#paragraph_47059
	2 Mario Draghi 2024. aasta aruanne Euroopa konkurentsivõime tuleviku kohta: https://commission.europa.eu/topics/eu-competitiveness/draghi-report_en#paragraph_47059

	3 Euroopa Parlamendi ja nõukogu 16. detsembri 2008. aasta määrus (EÜ) nr 1272/2008, mis käsitleb ainete ja segude klassifitseerimist, märgistamist ja pakendamist ning millega muudetakse direktiive 67/548/EMÜ ja 1999/45/EÜ ja tunnistatakse need kehtetuks ning muudetakse määrust (EÜ) nr 1907/2006 (ELT L 353, 31.12.2008, lk 1, ELI: http://data.europa.eu/eli/reg/2008/1272/oj).
	3 Euroopa Parlamendi ja nõukogu 16. detsembri 2008. aasta määrus (EÜ) nr 1272/2008, mis käsitleb ainete ja segude klassifitseerimist, märgistamist ja pakendamist ning millega muudetakse direktiive 67/548/EMÜ ja 1999/45/EÜ ja tunnistatakse need kehtetuks ning muudetakse määrust (EÜ) nr 1907/2006 (ELT L 353, 31.12.2008, lk 1, ELI: http://data.europa.eu/eli/reg/2008/1272/oj).

	4 Euroopa Parlamendi ja nõukogu 30. novembri 2009. aasta määrus (EÜ) nr 1223/2009 kosmeetikatoodete kohta (uuesti sõnastatud) (ELT L 342, 22.12.2009, lk 59, ELI: http://data.europa.eu/eli/reg/2009/1223/oj).
	4 Euroopa Parlamendi ja nõukogu 30. novembri 2009. aasta määrus (EÜ) nr 1223/2009 kosmeetikatoodete kohta (uuesti sõnastatud) (ELT L 342, 22.12.2009, lk 59, ELI: http://data.europa.eu/eli/reg/2009/1223/oj).

	5 Euroopa Parlamendi ja nõukogu 5. juuni 2019. aasta määrus (EL) 2019/1009, millega kehtestatakse ELi väetisetoodete turul kättesaadavaks tegemise nõuded ning muudetakse määrusi (EÜ) nr 1069/2009 ja (EÜ) nr 1107/2009 ning tunnistatakse kehtetuks määrus (EÜ) nr 2003/2003 (ELT L 170, 25.6.2019, lk 1, ELI: http://data.europa.eu/eli/reg/2019/1009/oj).
	5 Euroopa Parlamendi ja nõukogu 5. juuni 2019. aasta määrus (EL) 2019/1009, millega kehtestatakse ELi väetisetoodete turul kättesaadavaks tegemise nõuded ning muudetakse määrusi (EÜ) nr 1069/2009 ja (EÜ) nr 1107/2009 ning tunnistatakse kehtetuks määrus (EÜ) nr 2003/2003 (ELT L 170, 25.6.2019, lk 1, ELI: http://data.europa.eu/eli/reg/2019/1009/oj).

Ettepanek võtta vastu määrus
Põhjendus 2 a (uus)
	

	Komisjoni ettepanek

	(2a)	Määrusega (EL) 2019/1009 hõlmatud väetisetooted mõjutavad otseselt põllumajandustootjate tootmiskulusid, sissetulekuid, ohutust ja konkurentsivõimet, samal ajal kui tootjate regulatiivsed nõuded ja halduskoormus kanduvad üle kogu tarneahelale. Kuna liidu konkurentsivõime sõltub muu hulgas tema innovatsioonisuutlikkusest, peaks õigusraamistik toetama innovatsiooni ja tehnika arengut, jäädes proportsionaalseks ja vältides tarbetut koormust, tagades samal ajal nimetatud määruse eesmärkide saavutamise.

	Komisjoni ettepanek

	(3)	Kooskõlas komisjoni eesmärgiga edendada vaikimisi digitaalsuse põhimõtet, et toetada digipööret ja hõlbustada teabevahetust ettevõtjate ja nõuete täitmise tagamise eest vastutavate riiklike asutuste vahel, on vaja ohtlike ainete ja segude märgistusel esitada digitaalsed kontaktandmed, et suurendada ametliku kontrolli ja täitmise tagamise tulemuslikkust ning kiirendada määruse (EÜ) nr 1272/2008 nõuetele mittevastavate ainete ja segude avastamist. Praegu peavad tarnijad ohtlike ainete või segude pakendi märgistusel esitama oma aadressi ja telefoninumbri, kuid sellest alati ei piisa, et täitmise tagamise eest vastutavad asutused saaksid nendega kiiresti ühendust võtta. Seepärast tuleb nõuda, et tarnijad esitaksid digitaalsed kontaktandmed, milleks võib olla mis tahes ajakohane ja juurdepääsetav veebipõhine tarnijaga suhtlemise kanal.
	(3)	Kooskõlas komisjoni eesmärgiga edendada vaikimisi digitaalsuse põhimõtet, et toetada digipööret ja hõlbustada teabevahetust tarnijate ja üksikisikute vahel ning tarnijate ja nõuete täitmise tagamise eest vastutavate riiklike asutuste vahel, aitab digitaalsete kontaktandmete esitamine ohtlike ainete ja segude märgistusel tõhustada ametliku kontrolli, jälgitavust, vastutust ja täitmise tagamise tulemuslikkust ning kiirendada määruse (EÜ) nr 1272/2008 nõuetele mittevastavate ainete ja segude avastamist, samuti annab see tarbijatele võimaluse kiireks otsekontaktiks eriolukorra või õnnetuse korral. Praegu peavad tarnijad ohtlike ainete või segude pakendi märgistusel esitama oma aadressi ja telefoninumbri, kuid sellest alati ei piisa, et täitmise tagamise eest vastutavad asutused saaksid nendega kiiresti ühendust võtta. Seepärast tuleb nõuda, et tarnijad esitaksid ka digitaalsed kontaktandmed, mis peaks olema ajakohane, kergesti ja tasuta juurdepääsetav veebipõhine tarnijaga suhtlemise kanal, ning võimaldaks säilitada teavet püsival andmekandjal. Kui esitatakse digitaalsed kontaktandmed, saab telefoninumbri teha selle digitaalse kontakti kaudu otse kättesaadavaks.

	(3a)	Digitaalsed kontaktandmed peaksid võimaldama tarbijatel ja ametiasutustel võtta tarnijatega otse ja kiiresti ühendust ning need peaksid olema tasuta juurdepääsetavad, ilma et oleks vaja esitada isikuandmeid, laadida alla või kasutada lisarakendusi või et tuleks registreeruda üksnes tarnijaga ühenduse võtmiseks. Digitaalsed kontaktandmed võivad hõlmata näiteks meiliaadressi või kontaktvormi veebisaidil. Siiski ei tohiks nende all mõista automaatseid vastuseid päringutele, juturoboteid ega faksinumbreid. Mõistet „digitaalsed kontaktandmed“ tuleks sarnaselt Euroopa Parlamendi ja nõukogu määruses (EL) 2023/988 kasutatud mõistele „meiliaadress“ tõlgendada tehnoloogiliselt neutraalsel viisil, mis saab muutuda koos tehnoloogia edaspidise arenguga, ning see peaks hõlmama kõiki otsese digitaalse suhtluse vorme.



Muudatusettepanek		5

Põhjendus 5
	

	Komisjoni ettepanek
	Muudatusettepanek

	(5)	Euroopa Parlamendi ja nõukogu määrusega (EL) 2024/28656 kehtestati erandid märgistamis- ja pakendamisnõuetest vähem kui 10 ml mahutavatele pakenditele. Selle erandi kohaldamisel on siiski vaja täiendavaid lihtsustusi juhtudeks, kui nende pakendite suhtes kohaldatakse täiendavat ohulauset EUH 208.10 ml erandi kohaldamise juhtudeks tuleb ka täpsustada sise- ja välispakendile esitatavaid nõudeid.
	(5)	Euroopa Parlamendi ja nõukogu määrusega (EL) 2024/28656 kehtestati erandid märgistamis- ja pakendamisnõuetest vähem kui 10 ml mahutavatele pakenditele. Selles kehtestati võimalus jätta sellistelt sisepakenditelt teatavatel tingimustel märgistuselemente ära. Neid sätteid on vaja siiski lihtsustada ja ühtlasi tuleb täpsustada juhtumeid, mille puhul nõutakse märgistuselementide esitamist välispakendil, kui on lubatud niisuguste elementide täielik ärajätmine. Lisaks peaks komisjon hindama, kas 10–125 ml pakendite puhul tuleks kohaldada kohustusliku märgistuse täiendavaid vähendamisi.

	_________________
	_________________

	6 Euroopa Parlamendi ja nõukogu 23. oktoobri 2024. aasta määrus (EL) 2024/2865, millega muudetakse määrust (EÜ) nr 1272/2008, mis käsitleb ainete ja segude klassifitseerimist, märgistamist ja pakendamist (ELT L, 2024/2865, 20.11.2024, ELI: http://data.europa.eu/eli/reg/2024/2865/oj).
	6 Euroopa Parlamendi ja nõukogu 23. oktoobri 2024. aasta määrus (EL) 2024/2865, millega muudetakse määrust (EÜ) nr 1272/2008, mis käsitleb ainete ja segude klassifitseerimist, märgistamist ja pakendamist (ELT L, 2024/2865, 20.11.2024, ELI: http://data.europa.eu/eli/reg/2024/2865/oj).

	(6)	Selleks et tagada tarnijatele paindlikkus ja luua võrdsed tingimused VKEdele, kes sageli tellivad märgistuse printimise teenuseid väljastpoolt, ning hõlbustada volditavate märgistuste ettevalmistamist ja tootmist, mis võtab oluliselt kauem aega kui standardmärgistuste tootmine, on vaja kaotada kindlaksmääratud kuuekuuline ümbermärgistamise tähtaeg ja nõuda, et märgistusi muudetaks põhjendamatu viivituseta pärast seda, kui tarnija on saanud uued andmed või need on talle edastatud.
	(6)	Kui märgiseid ajakohastatakse uue või rangema omaklassifikatsiooni tõttu, peaksid tarnijad edastama uue hindamise tulemused põhjendamatu viivituseta oma otsestele allkasutajatele. Selleks et tagada piisav aeg kõigile aine või segu tarnijatele, eeskätt VKEdele, kes sageli tellivad märgistuse printimise teenuseid väljastpoolt, ning hõlbustada volditavate märgistuste ettevalmistamist ja tootmist, mis võtab oluliselt kauem aega kui standardmärgistuste tootmine, on vaja pikendada kindlaksmääratud kuuekuulist ümbermärgistamise tähtaega kaheksateistkümne kuuni, nõudes jätkuvalt, et märgistusi muudetaks põhjendamatu viivituseta pärast seda, kui tarnija on saanud uued andmed või need on talle edastatud.

	Komisjoni ettepanek

	(7)	Määruses (EL) 2024/2865 on sätestatud normid märgistuse kohustuslike vorminõuete kohta. Uus teave7 osutas nende nõuetega seotud liigsele halduskoormusele ja ülemäärastele kuludele. Selleks et tasakaalustada vajadus, et tarbijad märgistusel olevat teavet selgelt mõistaksid, vajadusega vähendada turutõkkeid ja tööstusharu koormust,8 on vaja lihtsustada praeguseid vormindamiskohustusi, alandamata seejuures inimeste tervise ja keskkonna kaitse taset. Ettevõtjad ja nõuete täitmist tagavad asutused peavad jääma vastutavaks selle eest, et märgistused oleksid õigusnõuete kohaselt loetavad.
	(7)	Määruses (EL) 2024/2865 on sätestatud normid märgistuse kohustuslike vorminõuete kohta. Uus teave7 osutas nende nõuetega seotud liigsele halduskoormusele ja ülemäärastele kuludele. Selleks et tasakaalustada vajadus, et tarbijad märgistusel olevat teavet selgelt mõistaksid, vajadusega vähendada turutõkkeid ja tööstusharu põhjendamatut koormust,8 eelkõige VKEde jaoks, on vaja lihtsustada praeguseid vormindamiskohustusi, alandamata seejuures inimeste tervise ja keskkonna kaitse taset. Uute meetmetega tuleks säilitada tarbijakaitse kõrge tase ja tagada siseturu nõuetekohane toimimine. Tarnijad peavad jääma vastutavaks selle eest, et märgistused oleksid õigusnõuete kohaselt loetavad.

	_________________
	_________________

	7 Uute vorminõuetega seotud kulude üksikasjalik analüüs on esitatud komisjoni talituste töödokumendis, mis on lisatud dokumendile „Ettepanek: Euroopa Parlamendi ja nõukogu määrus, millega muudetakse määrusi (EÜ) nr 1272/2008, (EÜ) nr 1223/2009 ja (EL) 2019/1009 seoses kemikaalide suhtes kehtivate teatavate nõuete ja menetluste lihtsustamisega“, SWD(2025) 531, lk 14.
	7 Uute vorminõuetega seotud kulude üksikasjalik analüüs on esitatud komisjoni talituste töödokumendis, mis on lisatud dokumendile „Ettepanek: Euroopa Parlamendi ja nõukogu määrus, millega muudetakse määrusi (EÜ) nr 1272/2008, (EÜ) nr 1223/2009 ja (EL) 2019/1009 seoses kemikaalide suhtes kehtivate teatavate nõuete ja menetluste lihtsustamisega“, SWD(2025) 531, lk 14.

	8 Nagu on kirjeldatud komisjoni teatises Euroopa Parlamendile, nõukogule, Euroopa Majandus- ja Sotsiaalkomiteele ning Regioonide Komiteele „Ühtne turg: meie Euroopa koduturg ebakindlas maailmas. Ühtse turu lihtsamaks, sujuvamaks ja tugevamaks muutmise strateegia“, COM(2025) 500 final, lk 10, kättesaadav aadressil https://eur-lex.europa.eu/legal-content/ET/TXT/?uri=CELEX%3A52025DC0500&qid=1751026418566.
	8 Nagu on kirjeldatud komisjoni teatises Euroopa Parlamendile, nõukogule, Euroopa Majandus- ja Sotsiaalkomiteele ning Regioonide Komiteele „Ühtne turg: meie Euroopa koduturg ebakindlas maailmas. Ühtse turu lihtsamaks, sujuvamaks ja tugevamaks muutmise strateegia“, COM(2025) 500 final, lk 10, kättesaadav aadressil https://eur-lex.europa.eu/legal-content/ET/TXT/?uri=CELEX%3A52025DC0500&qid=1751026418566.

	(7a)	Märgistus on peamine ja sageli ainus tarbijatele hõlpsasti kättesaadav ohuteabe ja ohutu kasutamise juhise allikas, samas kui kutsealasel ja tööstuslikul eesmärgil kasutajaid teavitatakse teatava aine või seguga seotud ohtudest enne nende kasutamist ohutuskaartide ja -koolituse abil. Seetõttu on hädavajalik, et märgis oleks kergesti loetav mitte ainult tavatingimustes, vaid ka erandlike asjaolude, näiteks õnnetuste korral.

	(7b)	Et tagada märgise piisav loetavus, peaks sellel olema vähemalt selge kontrast taustast, sobiv kirjatüüp, asjakohane kirjasuurus ning rea- ja tähevahe, üldine kujundus ja muud asjakohased vorminduselemendid. Eelkõige üldsusele turul kättesaadavaks tehtud ainete või segude puhul peaksid artikli 17 lõikes 1 osutatud märgistuselemendid kasutama kirjasuurust, mille puhul x-kõrgus on vähemalt 1,2 mm. Kui pakendi sisu ei ületa 125 ml, võivad artikli 17 lõikes 1 osutatud märgistuselemendid kasutada kirjasuurust, mille puhul x-kõrgus on vähemalt 0,9 mm. Euroopa Kemikaaliamet (ECHA) peaks ajakohastama oma suuniseid märgiste vormindamise kohta ja lisama selged näited selle kohta, missugune vorm on vastuvõetav ja missugune vastuvõetamatu. Suunistes tuleks kaaluda muudest asjakohastest liidu õigusaktidest tulenevaid märgistuse vorminguid ning võtta arvesse nn juurdepääsetava disaini parimaid tavasid ja tunnustatud loetavusstandardeid, sealhulgas vastuvõetavaid ja vastuvõetamatuid värvikombinatsioone, et tagada kontrast. Suunised peaksid aitama asjaomastel riiklikel asutustel tagada nõuete täitmise, olema välja töötatud kooskõlas parema õigusloome põhimõtetega ja tuginema asjaomaste sidusrühmadega konsulteerimisele, toetama konkurentsivõimet, vähendades tarbetut koormust, tagama tarnijatele kindluse ja siseturul ausa konkurentsi.

	(8)	Selleks et leevendada tööstusharu koormust ning parandada ainete ja segude vaba ringlust siseturul, on asjakohane muuta määruse (EÜ) nr 1272/2008 reklaami ja kaugmüügipakkumisi käsitlevaid norme ja tugineda teiste samade eesmärkidega liidu õigusaktide kehtivatele sätetele. Sellega seoses peaksid reklaami ja kaugmüügipakkumiste nõuded piirduma ainult üldsuse jaoks turule lastud toodetega, sest määruses (EÜ) nr 1907/20069 on juba sätestatud selged kohustused seoses teabevoogudega ainete ja segude tarneahelates.
	(Ei puuduta eestikeelset versiooni.)

	_________________
	 

	9 Euroopa Parlamendi ja nõukogu 18. detsembri 2006. aasta määrus (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) ning millega asutatakse Euroopa Kemikaaliamet, muudetakse direktiivi 1999/45/EÜ ja tunnistatakse kehtetuks nõukogu määrus (EMÜ) nr 793/93 ja komisjoni määrus (EÜ) nr 1488/94 ning samuti nõukogu direktiiv 76/769/EMÜ ja komisjoni direktiivid 91/155/EMÜ, 93/67/EMÜ, 93/105/EÜ ja 2000/21/EÜ (ELT L 396, 30.12.2006, lk 1, ELI: http://data.europa.eu/eli/reg/2006/1907/oj).

	(8a)	Kutsealasel ja tööstuslikul eesmärgil kasutajad on ainete ja segudega seotud ohtudest üldiselt paremini informeeritud kui tarbijad. Seetõttu on asjakohane eristada reklaami teabenõudeid olenevalt sellest, kas tooted on mõeldud kutsealaseks ja tööstuslikuks kasutamiseks või tarbijatele või tehakse neile otse kättesaadavaks. Selle hindamisel, kas reklaam on suunatud tarbijatele või tehakse neile kättesaadavaks, peaksid pädevad asutused võtma arvesse objektiivseid elemente, sealhulgas seda, kas on selgelt märgitud, et aine või segu on ette nähtud eranditult kutsealasel eesmärgil kasutamiseks, ning reklaami või pakkumise kättesaadavaks tegemise konteksti, nagu kutsealasel eesmärgil kasutajatele suunatud messid, kaubandusväljaanded või digiplatvormid. Sarnased sätted on liidu õiguses juba olemas.

	(9)	Enne määrusega (EL) 2024/2865 tehtud muudatusi nõuti määrusega (EÜ) nr 1272/2008, et selliste ohtlike segude reklaamides, mille kohta üldsuse hulka kuuluval isikul on lubatud sõlmida ostuleping ilma eelnevalt märgistust nägemata, mainitaks märgistusel nimetatud ohuliiki või -liike, ning nõuti, et ainete reklaamides nimetataks asjaomaseid ohuklasse või -kategooriaid. Määrusega (EL) 2024/2865 kehtestati uus nõue, et ohtlike ainete ja segude mis tahes kaugmüügi korral peab pakkumine sisaldama kogu märgistusteavet, mis tagab, et ostjat teavitatakse alati ohtudest enne toote ostmist. Kõnealuse määrusega laiendati ka reklaaminõudeid ja nõuti, et reklaamides esitataks ohupiktogrammid, tunnussõnad, ohulaused ja täiendavad ohulaused ning lisaks kutsutaks üldsust üles järgima toote märgistusel esitatud teavet. Reklaam on keemiatoodete müügi või kasutamise propageerimise vahend ning müügi hetkel annab aine või segu pakendil olev märgistus või kaugmüügipakkumises sisalduv märgistuse teave täieliku ülevaate selle aine või seguga seotud ohtudest. Seepärast oleks asjakohane nõuda, et reklaamides kutsutaks kliente üles enne kasutamist lugema läbi märgistuse ja tooteteabe, kuid ei dubleeritaks märgistusel esitatud ohuteavet.
	(9)	Enne määrusega (EL) 2024/2865 tehtud muudatusi nõuti määrusega (EÜ) nr 1272/2008, et selliste ohtlike segude reklaamides, mille kohta üldsuse hulka kuuluval isikul on lubatud sõlmida ostuleping ilma eelnevalt märgistust nägemata, mainitaks märgistusel nimetatud ohuliiki või -liike, ning nõuti, et ainete reklaamides nimetataks asjaomaseid ohuklasse või -kategooriaid. Määrusega (EL) 2024/2865 kehtestati uus nõue, et ohtlike ainete ja segude mis tahes kaugmüügi korral peab pakkumine sisaldama kogu märgistusteavet, mis tagab, et ostjat teavitatakse alati ohtudest enne toote ostmist. Kõnealuse määrusega laiendati ka reklaaminõudeid ja nõuti, et reklaamides esitataks ohupiktogrammid, tunnussõnad, ohulaused ja täiendavad ohulaused ning lisaks kutsutaks üldsust üles järgima toote märgistusel esitatud teavet. Reklaam on keemiatoodete müügi või kasutamise propageerimise vahend ning müügi hetkel annab aine või segu pakendil olev märgistus või kaugmüügipakkumises sisalduv märgistuse teave täieliku ülevaate selle aine või seguga seotud ohtudest. Seepärast oleks asjakohane nõuda, et reklaamides kutsutaks kliente üles enne kasutamist lugema läbi märgistuse ja tooteteabe ning lisataks kas tunnussõna või piktogramm, kuid ei dubleeritaks kogu märgistusel esitatud ohuteavet. Selle lähenemisviisiga tagatakse, et reklaamid jäävad piisavalt informatiivseks, et hoiatada võimalikke kasutajaid toote ohtlikkuse eest, kehtestamata nõudeid, mis muudaksid reklaamid killustatuks, raskesti tõlgendatavaks või äriliselt ebapraktiliseks. Võttes arvesse reklaami arvukaid eri vorme, tuleks tarnijatele võimaldada teatavat paindlikkust selles osas, kuidas seda teavet tuleks reklaamides edastada.

	(10)	Kuna Euroopa Parlamendi ja nõukogu määruses (EÜ) nr 1107/200910 ning Euroopa Parlamendi ja nõukogu määruses (EL) nr 528/201211 on nõutud, et lubatud taimekaitsevahendite ja biotsiidide reklaamides tuleb kasutada märget „Enne kasutamist lugege alati läbi märgistus ja teave toote kohta“, oleks järjepidevuse nimel asjakohane kasutada sama nõuet ohtlike ainete ja segude reklaamide puhul, eriti juhul, kui reklaamitavad ohtlikud ained ja segud on ühtlasi lubatud taimekaitsevahendid või biotsiidid.
	(10)	Kuna Euroopa Parlamendi ja nõukogu määruses (EÜ) nr 1107/200910 ning Euroopa Parlamendi ja nõukogu määruses (EL) nr 528/201211 on nõutud, et lubatud taimekaitsevahendite ja biotsiidide reklaamides tuleb kasutada märget „Enne kasutamist lugege alati läbi märgistus ja teave toote kohta“, oleks järjepidevuse nimel asjakohane, et reklaamijad kasutavad ohtlike ainete ja segude reklaamide puhul sama teadaannet, eriti juhul, kui reklaamitavad ohtlikud ained ja segud on ühtlasi lubatud taimekaitsevahendid või biotsiidid.

	_________________
	_________________

	10 Euroopa Parlamendi ja nõukogu 21. oktoobri 2009. aasta määrus (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta (ELT L 309, 24.11.2009, lk 1, ELI: http://data.europa.eu/eli/reg/2009/1107/oj).
	10 Euroopa Parlamendi ja nõukogu 21. oktoobri 2009. aasta määrus (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta (ELT L 309, 24.11.2009, lk 1, ELI: http://data.europa.eu/eli/reg/2009/1107/oj).

	11 Euroopa Parlamendi ja nõukogu 22. mai 2012. aasta määrus (EL) nr 528/2012, milles käsitletakse biotsiidide turul kättesaadavaks tegemist ja kasutamist (ELT L 167, 27.6.2012, lk 1, ELI: http://data.europa.eu/eli/reg/2012/528/oj).
	11 Euroopa Parlamendi ja nõukogu 22. mai 2012. aasta määrus (EL) nr 528/2012, milles käsitletakse biotsiidide turul kättesaadavaks tegemist ja kasutamist (ELT L 167, 27.6.2012, lk 1, ELI: http://data.europa.eu/eli/reg/2012/528/oj).

	(12)	Määrusega (EL) 2024/2865 kehtestati võimalus lisada teatavad märgistuselemendid üksnes digimärgistusele. Selleks et tagada tehnoloogia laialdasem kasutamine ning võimaldada lihtsamat ja paindlikumat lähenemisviisi märgistamisele, peaks tarnijatel olema lubatud lisada täiendavate tarnijate kontaktandmed üksnes digimärgistusele. Kui täiendavad tarnijad on digimärgistusel nimetatud, oleks nende kontaktandmete lisamine asjakohane.
	(12)	Määrusega (EL) 2024/2865 kehtestati võimalus lisada teatavad märgistuselemendid üksnes digimärgistusele. Selleks et tagada tehnoloogia laialdasem kasutamine ning võimaldada lihtsamat ja paindlikumat lähenemisviisi märgistamisele, peaks tarnijatel olema lubatud lisada täiendavate tarnijate kontaktandmed üksnes digimärgistusele. Kui täiendavad tarnijad on digimärgistusel nimetatud, oleks nende kontaktandmete lisamine asjakohane. Et tagada võimalus kiiresti ühendust võtta, mis on oluline teatud olukordades, näiteks hädaolukordades, ei tohiks digitaalsete kontaktandmete olemasolu välistada telefoninumbri esitamist.

	(12a)	Tindikassetide (≤ 150 ml) (mida tarnitakse välispakendis ja mis on ette nähtud tarbija või kutsealasel eesmärgil kasutaja poolt printerisse paigaldamiseks) märgistamiseks kasutada olev pind on väga piiratud ning nende puhul ei saa kasutada mitmekeelseid lahendusi võimaldavat volditavat märgistust. Sellisel juhul peaks tarnijatel olema lubatud ohumärgistuse teavet teatud tingimustel vähendada.

	(14)	Kooskõlas määruse (EÜ) nr 1272/2008 üleminekusätetega peaks tarnijatel olema võimalik vabatahtlikult kohaldada käesoleva määrusega kehtestatud uusi klassifitseerimist, märgistamist ja pakendamist käsitlevaid sätteid enne nende sätete edasilükatud kohaldamise alguskuupäeva.
	(14)	Kooskõlas määruse (EÜ) nr 1272/2008 üleminekusätetega peaks tarnijatel olema võimalik vabatahtlikult kohaldada käesoleva määrusega kehtestatud uusi klassifitseerimist, märgistamist ja pakendamist käsitlevaid sätteid enne nende sätete edasilükatud kohaldamise alguskuupäeva ning riiklikud asutused peaksid julgustama neid seda tegema.

	(17)	Tingimusi, mis võimaldavad teha erandeid selliste ainete kosmeetikatoodetes kasutamise keelust, tuleks ühtlustada ning nende kohaldamisala üksikasjalikumalt määratleda. Lisaks ei ole toiduohutusnõuete täitmine kooskõlas teaduse ja tehnika arenguga, mis võimaldab kosmeetikatoodetes kasutamiseks välja töötada uusi aineid, mida toidus ei kasutata ega leidu. Vastavus toiduohutusnõuetele ei suurenda kosmeetikatoodete ohutust, sest need tootekategooriad on olemuselt erinevad. Seepärast on asjakohane see tingimus tühistada.
	(17)	Tingimusi, mis võimaldavad teha erandeid selliste ainete kosmeetikatoodetes kasutamise keelust, tuleks ühtlustada, alandamata seejuures inimeste tervise ja ohutuse ning tarbijakaitse kõrget taset, ning nende kohaldamisala üksikasjalikumalt määratleda. Lisaks ei ole toiduohutusnõuete täitmine kooskõlas teaduse ja tehnika arenguga, mis võimaldab kosmeetikatoodetes kasutamiseks välja töötada uusi aineid, mida toidus ei kasutata ega leidu. Vastavus toiduohutusnõuetele ei pruugi suurendada kosmeetikatoodete ohutust, sest need tootekategooriad on olemuselt erinevad. Seepärast on asjakohane see tingimus tühistada.

	(18)	Ühtlasi tuleks täpsustada elemente, mida tuleb kaaluda sobivate alternatiivide olemasolu tingimuse raames. Eelkõige tuleks sätestada, et alternatiivse aine kasutamine peaks aitama vähendada üldist ohtu inimeste tervisele ja keskkonnale ning et ainel peaks olema kosmeetikatootes samaväärne või sarnane toime ja see peaks olema turul kättesaadav piisavas koguses, et seda oleks tehniliselt võimalik ja majanduslikult mõttekas kasutada ettevõtjatel ja eelkõige VKEdel. Ainele juurdepääsu ei tohiks piirata patentide või toorainepiirangutega. Alternatiivide sobivuse analüüsimisel peaks olema võimalik asjakohaste teguritena arvesse võtta ka majanduslikke aspekte, nagu koostise muutmise kulud ja suhteline osa üldistes tootmiskuludes.
	(18)	Ühtlasi tuleks esitada elemendid, mida tuleb kaaluda sobivate alternatiivide olemasolu tingimuse raames. Eelkõige tuleks sätestada, et mis tahes alternatiivse aine kasutamine klassifitseeritud aine asemel on inimeste tervisele ohutu. Alternatiivil peaks olema sarnane toime ja võrreldaval tasemel efektiivsus ja tulemused ning see peaks olema turul kättesaadav piisavas koguses või tõenäoliselt kättesaadav piisavas koguses, et rahuldada jooksvat nõudlust, ja sel peab olema tõestatud potentsiaal rahuldada eeldatavat nõudlust mõistliku aja jooksul. Selle kasutamine peaks olema ettevõtete ja eelkõige VKEde jaoks tehniliselt ja majanduslikult teostatav, et võimaldada jätkusuutlikku tootmist. Majandusliku teostatavuse hindamiseks võib alternatiivide sobivuse analüüsimisel võtta asjakohaste teguritena arvesse majanduslikke aspekte, nagu koostise muutmise kulud ja suhteline osa üldistes tootmiskuludes.

	(19)	Lisaks peaks erandimenetluse ühtlustamise nimel tarbijaohutuse komitee hindamiskriteeriumi alla kuuluma tingimus, et eranditaotlus esitatakse teadaoleva kokkupuutega tootekategooria konkreetse kasutusviisi kohta. Teaduskomitee juba hindab praegu ainete ohutust, võttes arvesse nende ohtlikke omadusi ja kokkupuudet nendega (st eelkõige konkreetset kasutusviisi konkreetses tootekategoorias), mistõttu eraldi kriteerium on üleliigne.
	(19)	Lisaks peaks erandimenetluse ühtlustamise nimel tarbijaohutuse komitee hindamiskriteeriumi alla kuuluma tingimus, et eranditaotlus esitatakse teadaoleva kokkupuutega tootekategooria konkreetse kasutusviisi kohta. Teaduskomitee juba hindab praegu ainete ohutust, võttes arvesse nende ohtlikke omadusi ja kokkupuudet nendega (eelkõige konkreetset kasutusviisi konkreetses tootekategoorias), mistõttu eraldi kriteerium on üleliigne.

	(21)	Sageli võib aine olla ka looduslike kompleksainete, näiteks eeterlike õlide koostisosa. Sellistel juhtudel on määruse (EÜ) nr 1223/2009 artikli 15 kohane kosmeetikatoodetes kasutamise keeld aine puhul asjakohane üksnes sellises ulatuses, nagu see on esitatud määruse (EÜ) nr 1272/2008 VI lisa 3. osas. See tähendab, et keeldu ei kohaldata looduslike kompleksainete suhtes, mis sisaldavad CMR-aineks klassifitseeritud koostisosa, välja arvatud juhul, kui see looduslik kompleksaine on ise loetletud määruse (EÜ) nr 1272/2008 VI lisa 3. osas 1A, 1B või 2. kategooria CMR-ainena. Kuna koostisosa ühtlustatud klassifikatsioon võib siiski tekitada kahtlusi seoses kosmeetikatoodetes kasutatavate looduslike kompleksainete ohutusega, peaks komisjon ohutusega seotud kahtluste tekkimise korral volitama tarbijaohutuse komiteed hindama sellise koostisosa mõju looduslike kompleksainete ohutusele ning võtma asjakohaseid järelmeetmeid vastavalt määruse (EÜ) nr 1223/2009 artikli 31 lõikele 1.
	(21)	Rohkem kui üht koostisosa sisaldavaid aineid, mis on ekstraheeritud taimedest või taimeosadest ja mida ei ole keemiliselt modifitseeritud määruse (EÜ) nr 1907/2006 artikli 3 punkti 40 tähenduses, nimetatakse sageli looduslikeks kompleksaineteks. Need võivad sisaldada üht või mitut CMR-aineks klassifitseeritud koostisosa, samas kui üldine looduslik kompleksaine ise CMR-aineks klassifitseeritud ei ole. Selliste ainete suhtes tuleb kohaldada kõrgetasemelist tarbijakaitset ning see peaks põhinema teaduslikel teadmistel ja tegelikel kokkupuutetingimustel, kui neid kasutatakse kosmeetikatoodetes. Määruse (EÜ) nr 1223/2009 artikli 15 kohane kosmeetikatoodetes kasutamise keeld kehtib aine puhul sellises ulatuses, nagu see on esitatud määruse (EÜ) nr 1272/2008 VI lisa 3. osas. Keeldu ei kohaldata looduslike kompleksainete suhtes, mis sisaldavad CMR-aineks klassifitseeritud koostisosa, välja arvatud juhul, kui see looduslik kompleksaine on ise klassifitseeritud määruse (EÜ) nr 1272/2008 VI lisa 3. osas 1A, 1B või 2. kategooria CMR-ainena. Kuna koostisosa ühtlustatud klassifikatsioon tekitab siiski kahtlusi seoses looduslike kompleksainete ohutuse ja kasutamisega nende kasutamisel kosmeetikatoodetes, peaks komisjon viivitamata volitama tarbijaohutuse komiteed hindama selliste ainete ohutust ning vajaduse korral võtma asjakohaseid reguleerivaid meetmeid vastavalt määruse (EÜ) nr 1223/2009 artikli 31 lõikele 1. Tarbijaohutuse komitee peaks tegema hindamise õigel ajal, et tagada tootmisharu jaoks prognoositavus.

	(22)	Kui aine kasutamine kosmeetikatoodetes on keelatud või piiratud, tuleks tootjatele, importijatele, turustajatele ja vastutavatele isikutele anda piisavalt aega vajalike meetmete võtmiseks, et muuta oma toodete koostist ja oma tooted ümber märgistada, turustusahelast kõrvaldada ja hävitada müümata tooted, mis ei vasta uutele nõuetele. Seepärast tuleks pärast määruse (EÜ) nr 1223/2009 vastavate muudatuste jõustumist näha ette 12 kuu pikkune ajavahemik asjaomast ainet sisaldavate kosmeetikatoodete turuleviimiseks ja 24 kuu pikkune ajavahemik nende turul kättesaadavaks tegemiseks.
	(22)	Kui aine kasutamine kosmeetikatoodetes on keelatud või piiratud, tuleks tootjatele, importijatele, turustajatele ja vastutavatele isikutele anda piisavalt aega vajalike meetmete võtmiseks, et muuta oma toodete koostist ja oma tooted ümber märgistada, turustusahelast kõrvaldada ja hävitada müümata tooted, mis ei vasta uutele nõuetele. Seega, kui eranditaotlust ei esitatud, tuleks pärast määruse (EÜ) nr 1223/2009 vastavate muudatuste jõustumist näha ette kuue kuu pikkune ajavahemik asjaomast ainet sisaldavate kosmeetikatoodete turuleviimiseks ja 15 kuu pikkune ajavahemik nende turul kättesaadavaks tegemiseks. Kui eranditaotlus on esitatud ja tarbijaohutuse komitee on leidnud, et aine ei ole ohutu, tuleks neid tähtaegu lühendada kolme kuuni turuleviimiseks ja 12 kuuni turul kättesaadavaks tegemiseks. Kui eranditaotlus esitati ja tarbijaohutuse komitee leidis, et aine on ohutu, aga sobivate alternatiivide olemasolu tõttu lükati taotlus tagasi, tuleks neid tähtaegu pikendada 24 kuuni turuleviimiseks ja 48 kuuni turul kättesaadavaks tegemiseks, tingimusel et ajakohastatud kosmeetikatoote ohutusaruanne on kogu aeg kättesaadav.

	(23)	Selleks et vähendada kosmeetikasektoris tegutsevate ettevõtjate nõuete täitmise ja halduskoormust, tuleks nõuda, et enne kosmeetikatoodete liidu turule laskmist on vaja neist teavitada vaid üks kord. Sellise teavitamise tingimusi tuleks kohaldada mittediskrimineerival viisil nii nanomaterjale sisaldavate kui ka neid mittesisaldavate kosmeetikatoodete suhtes. Nanomaterjalidega seoses valvsuse säilitamiseks tuleks nõuda, et kosmeetikatoote ohutusaruandes esitataks konkreetne teave kosmeetikatootes kasutatavate nanomaterjalide kohta, et pädevad asutused saaksid sellega tutvuda, kui tekib kahtlusi, et konkreetse nanomaterjali kasutamine võib ohustada inimeste tervist.
	(23)	Selleks et vähendada kosmeetikasektoris tegutsevate ettevõtjate nõuete täitmise ja halduskoormust, tuleks nõuda, et enne kosmeetikatoodete liidu turule laskmist tuleb komisjoni neist teavitada. Et säilitada valvsus kosmeetikatoodetes sisalduvate nanomaterjalide suhtes, tuleks nõuda, et see teavitus sisaldaks nanomaterjali identifitseerimise andmeid, sealhulgas selle keemilist nimetust (IUPAC) ja muid II-VI lisa preambuli punktis 2 täpsustatud tunnuseid, ning aastas turule viidava nanomaterjali kirjeldust, sealhulgas osakeste suurust ning füüsikalisi ja keemilisi omadusi. See on vajalik selleks, et komisjon saaks kahtluste korral nõuda ohutushinnangut. Samuti tuleks sõnaselgelt nõuda, et nii kosmeetikatoodetest teatamise portaali teates kui ka kosmeetikatoote ohutusaruandes – mis on mõlemad pädevatele asutustele kättesaadavad – esitataks konkreetne teave kosmeetikatootes kasutatavate nanomaterjalide kohta, et pädevad asutused saaksid sellega tutvuda, kui tekib kahtlusi, et konkreetse nanomaterjali kasutamine kosmeetikatoodetes võib ohustada inimeste tervist.

	(25)	Kosmeetikatooted on ülemaailmselt kaubeldavad kaubad. Seetõttu on tähtis, et nende märgistusel esitatud koostisainete nimetused kajastavad teaduse ja tehnoloogia arengu ajakohast seisu. Rahvusvaheliselt tunnustatud kosmeetikatoodete koostisainete nimetuste kasutamine on tähtis tegur, mis suurendab läbipaistvust ja hõlbustab piiriülest kosmeetikakaubandust. Käesolev määrus peaks võimaldama kasutada kosmeetikatoodete märgistamisel rahvusvaheliselt tunnustatud nimetusi ilma komisjoni täiendavate regulatiivsete meetmeteta. Kuna komisjoni vastu võetud ühtne koostisainete nimestik aeglustaks uute nimetuste kasutuselevõttu, tuleks tühistada säte, millega nõutakse komisjonilt sellise nimestiku vastuvõtmist.
	(25)	Kosmeetikatooted on ülemaailmselt kaubeldavad kaubad ja seetõttu on oluline, et nende märgistusel esitatud koostisainete nimetused kajastavad õigeaegselt teaduse ja tehnoloogia arengu ajakohast seisu. Rahvusvaheliselt tunnustatud nomenklatuuri, nagu kosmeetikatoodete koostisainete rahvusvahelise nomenklatuuri (INCI) nimetuste kasutamine on tähtis tegur, mis suurendab koostisainete läbipaistvust tarbijate silmis, tagab järjepidevuse eri jurisdiktsioonides ja hõlbustab piiriülest kosmeetikakaubandust. INCI nimetusi haldab rahvusvahelise tööstusstandardina isikliku hügieeni toodete nõukogu (PCPC) ning neid tunnustavad kogu maailmas laialdaselt nii reguleerivad asutused kui ka sidusrühmad. Käesolev määrus peaks võimaldama kasutada kosmeetikatoodete märgistamisel otse rahvusvaheliselt tunnustatud nimetuste nomenklatuuri, näiteks INCIt, ilma komisjoni täiendavate edasiste regulatiivsete meetmeteta. Kui koostisaine ühtne nimetus ei ole INCIs kättesaadav, tuleks kasutada muud üldtunnustatud nomenklatuuri, näiteks nimetusi, mis on kehtestatud tunnustatud rahvusvahelistes keemiaalastes või farmakopöa referentsmaterjalides või muudes usaldusväärsetes allikates, millele tööstus ja reguleerivad asutused tavapäraselt tuginevad. Sellise lähenemisviisiga tagatakse paindlikkus, välditakse tarbetut halduskoormust ja tagatakse, et kosmeetikatoodete märgistusel kasutatavad koostisainete nimetused on ajakohased, rahvusvaheliselt sidusad ja tarbijatele kergesti arusaadavad. Kuna komisjoni vastu võetud ühtne koostisainete nimestik aeglustaks uute nimetuste kasutuselevõttu, tuleks tühistada säte, millega nõutakse komisjonilt sellise nimestiku vastuvõtmist.

Ettepanek võtta vastu määrus
Põhjendus 25 a (uus)
	

	Komisjoni ettepanek
	Muudatusettepanek

	
	(25a)	Et tagada inimeste tervise kõrgetasemeline kaitse, tuleks kõigi ettevõtjate suhtes, kes lasevad kosmeetikatooteid liidu turule internetis või mujal, kohaldada samaväärseid kohustusi ja tõhusat täitmise tagamist. See on eriti oluline, arvestades, et internetipõhiste kauplemiskohtade kaudu müüakse üha enam kosmeetikatooteid, sealhulgas kolmandatest riikidest pärit tooteid, millele ei kehti samad tervise- ja ohutusnõuded. Seepärast on kaugmüügi, sealhulgas internetipõhiste kauplemiskohtade kaudu toimuva müügi korral vaja nõuda, et artiklis 19 osutatud teatud märgistusteave oleks selgelt ja nähtavalt esitatud. See nõue lihtsustab määruse (EÜ) nr 1223/2009 jõustamist ning aitab seeläbi kaasa ausale konkurentsile ja inimeste tervise kõrgetasemelisele kaitsele. Lisaks tuleks tugevdada turustamisjärgset järelevalvet, eelkõige internetimüügi ja impordi puhul, ning liidu kiirhoiatussüsteemi (Safety Gate) kaudu nõuetele mittevastavaks tunnistatud kosmeetikatooteid ei tohiks loetleda ega müügiks pakkuda. Selleks peaksid internetiplatvormid enne toodete liidu turule laskmise lubamist kontrollima vastutava isiku isikusamasust ning keelatud kosmeetikatoodete, eelkõige elavhõbedat sisaldavate toodete internetimüük, müügiks pakkumine ja reklaamimine, sealhulgas sotsiaalmeedia kaudu, peaks olema sõnaselgelt keelatud.

Ettepanek võtta vastu määrus
Põhjendus 26
	

	Komisjoni ettepanek
	Muudatusettepanek

	(26)	Kooskõlas komisjoni eesmärgiga muuta aruandlusnõuded mõistlikumaks ja lihtsamaks ning edendada digiülemineku toetamiseks vaikimisi digitaalsuse põhimõtet, peaksid ELi väetisetoodete valdkonnas määruse (EL) 2019/1009 kohaselt tegutsevad ettevõtjad esitama digitaalsed kontaktandmed, mille kaudu saab nendega ühendust võtta, koostama ELi vastavusdeklaratsiooni elektroonilisel kujul ja tegema selle kättesaadavaks internetiaadressi või veebipõhise andmekandja kaudu ning esitama ametiasutustele taotluse korral kogu asjakohase teabe ja dokumentatsiooni elektrooniliselt. ELi väetisetoodete vastavushindamisega seotud teavitatud asutuste vahelised dokumendid ja kirjavahetus tuleks samuti esitada elektrooniliselt. Kui tootja kasutab digimärgistust, peaks ta ELi vastavusdeklaratsioonile juurdepääsu andma sama andmekandja kaudu, mida ta kasutas digimärgistuse puhul, et vältida sama toote korral mitme andmekandja kasutamist. Kui muude ELi õigusaktide kohaselt nõutakse ELi väetisetoodete digitaalset tootepassi, tuleks selles digitaalses tootepassis esitada digimärgistuse teave ja ELi vastavusdeklaratsioon.
	(26)	Kooskõlas komisjoni eesmärgiga muuta aruandlusnõuded mõistlikumaks ja lihtsamaks ning edendada digiülemineku toetamiseks vaikimisi digitaalsuse põhimõtet, peaksid ELi väetisetoodete valdkonnas määruse (EL) 2019/1009 kohaselt tegutsevad ettevõtjad esitama digitaalsed kontaktandmed, mille kaudu pädevad asutused ja lõppkasutajad saavad nendega ühendust võtta, et saada oma päringutele asjakohased vastused, koostama ELi vastavusdeklaratsiooni elektroonilisel kujul ja tegema selle kättesaadavaks internetiaadressi või veebipõhise andmekandja kaudu ning esitama pädevatele asutustele taotluse korral kiiresti kogu asjakohase teabe ja dokumentatsiooni elektrooniliselt. ELi väetisetoodete vastavushindamisega seotud teavitatud asutuste vahelised dokumendid ja kirjavahetus tuleks samuti esitada kiiresti elektrooniliselt. Kui tootja kasutab digimärgistust, peaks ta ELi vastavusdeklaratsioonile juurdepääsu andma sama andmekandja kaudu, mida ta kasutas digimärgistuse puhul, et vältida sama toote korral mitme andmekandja kasutamist. Kui muude ELi õigusaktide kohaselt nõutakse ELi väetisetoodete digitaalset tootepassi, tuleks selles digitaalses tootepassis esitada digimärgistuse teave ja ELi vastavusdeklaratsioon.

Ettepanek võtta vastu määrus
Põhjendus 26 a (uus)
	

	Komisjoni ettepanek
	Muudatusettepanek

	
	(26a)	Määrusega (EL) 2019/1009 hõlmatud väetisetoodete suhtes kohaldatakse regulatiivseid nõudeid ja halduskoormust, mille suurenemine võib suurendada lõhet liidu ja kolmandate riikide põllumajanduslike tootmiskulude vahel. Käesoleva määruse läbivaatamine peaks seega tagama ELi väetisetootjate jaoks õigusnormide lihtsustamise ja tooma ELi põllumajandustootjatele kasu, lihtsustades ettevõtjate sisenemist ELi turule ja tegutsemist väljaspool riiklikke turge, et tuua kasu ühtsele turule. Seetõttu ei tohiks see kahjustada tarbija-, tervise- ja keskkonnakaitse ning riskijuhtimise kõrget taset. Lisaks ei tohiks väetisetoodete sektoripõhiste nõuete leevendamine vähendada nende toodete kontrolli taset turule sisenemisel ega tekitada muret jälgitavuse, ohutuse ja mainemõjude pärast.

Ettepanek võtta vastu määrus
Põhjendus 26 b (uus)
	

	Komisjoni ettepanek
	Muudatusettepanek

	
	(26b)	Vastavusdeklaratsioonide ja toote tehnilise teabe digitaliseerimisel võivad olla teatud eelised. Tuleks piisavalt arvesse võtta küberturvalisust, tõhusat ja kiiret täitmise järelevalvet, digitaristu kättesaadavust ja koostalitlusvõimet, selliste süsteemide kasutuselevõtu ja käitamise võimalikke kulusid ning ettevõtjate ja riiklike süsteemide mitmekesisust.

Ettepanek võtta vastu määrus
Põhjendus 27
	

	Komisjoni ettepanek
	Muudatusettepanek

	(27)	Määruse (EL) 2019/1009 kohaselt võib mikroobsetes taimede biostimulaatorites koostisainena kasutada ainult kõnealuse määruse II lisa lubatud ainete loetelus nimetatud mikroorganisme. Komisjonil on õigus lisada sellesse loetellu uusi mikroorganisme või mikroorganismide tüvesid pärast hindamist, milles järeldatakse, et ükski tüvedest ei kujuta endast ohtu inimeste, loomade või taimede tervisele või ohutusele ega keskkonnale ning tüved tagavad agronoomilise tõhususe. Arvestades, et turul on suur arv mikroorganisme, on uute mikroorganismide või mikroorganismide tüvede hindamine ja seejärel lubatud ainete loetellu lisamine teaduse arengust maha jäänud. Praegune kord aeglustab mikroobsete taimede biostimulaatorite arengut ja põllumajandustootjate juurdepääsu nendele uuenduslikele väetisetoodetele, mis võivad stimuleerida taimede toitainete omastamise protsesse ja seeläbi vähendada tavaväetiste kasutamist.
	(27)	Määruse (EL) 2019/1009 kohaselt võib mikroobsetes taimede biostimulaatorites koostisainena kasutada ainult kõnealuse määruse II lisa lubatud ainete loetelus nimetatud mikroorganisme. Komisjonil on õigus lisada sellesse loetellu uusi mikroorganisme või mikroorganismide tüvesid pärast hindamist, milles järeldatakse, et ükski tüvedest ei kujuta endast ohtu inimeste, loomade või taimede tervisele või ohutusele ega keskkonnale ning tüved tagavad agronoomilise tõhususe. Arvestades, et turul on suur arv mikroorganisme, on uute mikroorganismide või mikroorganismide tüvede hindamine ja seejärel lubatud ainete loetellu lisamine teaduse arengust maha jäänud. Praegune kord aeglustab mikroobsete taimede biostimulaatorite arengut ja põllumajandustootjate juurdepääsu nendele uuenduslikele väetisetoodetele. Teaduse arengut on vaja ennetavalt jälgida ning mikroorganismide või mikroorganismide tüvede loetelu, samuti asjakohaseid kriteeriume ja metoodikat on vaja pidevalt ajakohastada. Lisaks tuleks kõik ajakohastamised kiiresti ellu viia. Samal ajal peaks õigusraamistik tagama, et traditsiooniliste ja looduslike väetiste kasutamine jääb elujõuliseks ja kättesaadavaks võimaluseks, tunnistades nende rolli mikroobipõhiste lahenduste kõrval, et mitte kahjustada konkurentsivõimet või põllumajanduslikku tootmist liidus.



Muudatusettepanek		29
Ettepanek võtta vastu määrus
Põhjendus 27 a (uus)
	

	Komisjoni ettepanek
	Muudatusettepanek

	
	(27a)	Võttes arvesse põllumajandusliku biotehnoloogia innovatsiooni kiiret tempot, on oluline, et olemasolevaid regulatiivmenetlusi, sealhulgas lisade ajakohastamist komisjoni poolt, kohaldataks õigeaegselt ja teaduspõhiselt, kasutades täielikult ära määrusega (EL) 2019/1009 juba ette nähtud võimalusi. See peaks hõlbustama uute tüvede õigeaegset hindamist, tagades samal ajal, et turule lubatakse ainult liidu ohutusnõuetele vastavad tüved.

Ettepanek võtta vastu määrus
Põhjendus 28
	

	Komisjoni ettepanek
	Muudatusettepanek

	(28)	Selleks et kiirendada mikroorganismide hindamist ja avada ühtne turg rohkematele mikroobsetele taimede biostimulaatoritele, tuleks komisjonile delegeerida õigus võtta kooskõlas Euroopa Liidu toimimise lepingu artikliga 290 vastu õigusakte määruse (EL) 2019/1009 II lisa II osa koostisainete kategooria (CMC) 7 kohta, et võimaldada komisjonil kehtestada mikroorganismide hindamise üldkriteeriumid ja metoodika. Need kriteeriumid ja metoodika peaksid võimaldama tootjatel ja teavitatud asutustel tõendada ja kontrollida, et mikroobsetes taimede biostimulaatorites kasutatavad mikroorganismid, välja arvatud kategoorias CMC 7 loetletu, ei kujuta endast ohtu inimeste, loomade või taimede tervisele või ohutusele ega keskkonnale ning tagavad agronoomilise tõhususe. Kehtestatavate kriteeriumide ja metoodika täpsustamiseks ja valideerimiseks on eriti tähtis, et komisjon korraldaks oma ettevalmistava töö käigus asjakohaseid konsultatsioone, sealhulgas ekspertide tasandil, ning et kõnealused konsultatsioonid toimuksid kooskõlas 13. aprilli 2016. aasta institutsioonidevahelises parema õigusloome kokkuleppes13 sätestatud põhimõtetega. Eelkõige selleks, et tagada delegeeritud õigusaktide ettevalmistamises võrdne osalemine, saavad Euroopa Parlament ja nõukogu kõik dokumendid liikmesriikide ekspertidega samal ajal ning nende ekspertidel on pidev juurdepääs komisjoni eksperdirühmade koosolekutele, millel arutatakse delegeeritud õigusaktide ettevalmistamist.
	(28)	Mikroobsete taimede biostimulaatorite laialdasem kasutamine võib parandada toitainete kasutamise tõhusust ja mulla seisundit, toetades seeläbi kestlikku, kuid kõrge tootlikkusega põllumajandust. Selleks et kiirendada mikroorganismide hindamist ja avada ühtne turg rohkematele mikroobsetele taimede biostimulaatoritele, tuleks komisjonile delegeerida õigus võtta kooskõlas Euroopa Liidu toimimise lepingu artikliga 290 vastu õigusakte määruse (EL) 2019/1009 II lisa II osa koostisainete kategooria (CMC) 7 kohta, et võimaldada komisjonil kehtestada mikroorganismide hindamise üldkriteeriumid ja metoodika. Need kriteeriumid peaksid kajastama viimaseid teaduslikke arenguid ja võimaldama tootjatel ja teavitatud asutustel tõendada ja kontrollida, et mikroobsetes taimede biostimulaatorites kasutatavad mikroorganismid, välja arvatud kategoorias CMC 7 loetletu, ei kujuta endast ohtu inimeste, loomade või taimede tervisele või ohutusele ega keskkonnale ning tagavad agronoomilise tõhususe, võttes samal ajal arvesse liidu konkurentsi- ja tootmisvõimet. Et kontrollida mikroorganismide vastavust käesolevas määruses sätestatud kriteeriumidele ja metoodikale, on vaja, et vastavushindamisasutustel oleks eripädevus, teaduslikud ja tehnilised teadmised. Neid pädevusi peaksid seetõttu kontrollima akrediteerimise ja teavitamise eest vastutavad riiklikud asutused, samuti selliseid aspekte nagu sõltumatus, objektiivsus, erapooletus ja erialane kohusetunne. Kehtestatavate kriteeriumide ja metoodika täpsustamiseks ja valideerimiseks on eriti tähtis, et komisjon kaasaks oma asjaomased teadusasutused, eriti Euroopa Toiduohutusameti, Teadusuuringute Ühiskeskuse ja ECHA, kes aitaksid läbi vaadata ja annaksid oma panuse, ning korraldaks oma ettevalmistava töö käigus asjakohaseid konsultatsioone, sealhulgas ekspertide tasandil. On väga tähtis, et komisjon säilitaks tugeva institutsioonidevahelise koostöö, osaledes nendes konsultatsioonides, mis peaksid toimuma kooskõlas 13. aprilli 2016. aasta institutsioonidevahelises parema õigusloome kokkuleppes13 sätestatud põhimõtetega. Eelkõige selleks, et tagada delegeeritud õigusaktide ettevalmistamises võrdne osalemine, saavad Euroopa Parlament ja nõukogu kõik dokumendid liikmesriikide ekspertidega samal ajal ning nende ekspertidel on pidev juurdepääs komisjoni eksperdirühmade koosolekutele, millel arutatakse delegeeritud õigusaktide ettevalmistamist.

	_________________
	_________________

	13 ELT L 123, 12.5.2016, lk 1, ELI: http://data.europa.eu/eli/agree_interinstit/2016/512/oj.
	13 ELT L 123, 12.5.2016, lk 1, ELI: http://data.europa.eu/eli/agree_interinstit/2016/512/oj.

Ettepanek võtta vastu määrus
Põhjendus 29 a (uus)
	

	Komisjoni ettepanek
	Muudatusettepanek

	
	(29a)	Määruse (EL) 2019/1009 eesmärk on hõlbustada ohutute väetisetoodete siseturule laskmist ja vaba liikumist, toetades samal ajal toitainete ringlussevõttu ja toormete ringkasutust ning tagades inimeste, loomade ja taimede tervise ning keskkonna kõrgetasemelise kaitse. Selle tulemuslik kohaldamine sõltub muu hulgas loomsetest kõrvalsaadustest saadud koostisainete lõpp-punktide tunnustamisest määruse (EÜ) nr 1069/2009 tähenduses. Delegeeritud määrusega (EL) 2023/1605 on kehtestatud väetistena kasutamiseks ettenähtud loomsete kõrvalsaaduste teatavad lõpp-punktid. Selles sisalduvad töötlemisparameetrid ja riskivähendusmeetmed tulenevad siiski suures osas söödahügieeni ja söödapettuse ennetamise raamistikest ega kajasta alati mullale ja vette kantavate väetisetoodete erinevaid kokkupuuteviise ja riskiprofiile.

Ettepanek võtta vastu määrus
Põhjendus 30
	

	Komisjoni ettepanek
	Muudatusettepanek

	(30)	Kui keemilisi aineid puhasainena või segude koostises toodetakse või imporditakse koguses üle 1 tonni ettevõtte kohta aastas, tuleb need registreerida vastavalt määrusele (EÜ) nr 1907/2006, kusjuures teabele esitatavad nõuded olenevad tegelikust kogusest. Määruse (EÜ) nr 1907/2006 nõuetest rangemate nõuetega määruses (EL) 2019/1009 nõutakse, et kõik ELi väetisetoodetes kasutatavad ained, olenemata nende tootmis- või impordikogusest, peavad olema registreeritud vähemalt määruses (EÜ) nr 1907/2006 sätestatud teabenõuete kohaselt, mis kehtivad ainetele, mida toodetakse või imporditakse koguses 10–100 tonni ettevõtja kohta aastas, ning nende kohta tuleb koostada kõnealuse määruse artikli 14 kohane kemikaaliohutuse aruanne, milles käsitletakse nende kasutamist väetisetootes. Need ulatuslikud teavitamisnõuded võivad takistada tootjaid, eelkõige väikeseid ja keskmise suurusega ettevõtjaid, kasutamast aineid, mis ei ole nende nõuete kohaselt veel registreeritud, või sundida neid viima oma tooteid riiklike eeskirjade kohaselt ainult oma riikide turgudele. Proportsionaalsuse huvides ning võttes arvesse määruse (EÜ) nr 1907/2006 ja määruse (EL) 2019/1009 kohast ainete ja ELi väetisetoodete tootjate ja importijate üldist kohustust tagada nende turule lastavate toodete ohutus, tuleks ELi väetisetoodetes kasutatavate ainete registreerimisel järgida üksnes määruses (EÜ) nr 1907/2006 sätestatud nõudeid, sealhulgas asjakohast astmestikku.
	(30)	Määrusega (EL) 2019/1009 kehtestati ELi väetisetoodetes kasutatavatele ainetele täiendavad registreerimisnõuded, mis on rangemad kui määruses (EÜ) nr 1907/2006 sätestatud nõuded. Et tagada proportsionaalsus, säilitades samal ajal inimeste tervise ja keskkonna kaitse kõrge taseme, on asjakohane viia ELi väetisetoodetes kasutatavate ainete registreerimisnõuded kooskõlla määruses (EÜ) nr 1907/2006 sätestatud nõuetega, võttes arvesse asjaomaseid kogusekünniseid ja teabele esitatavaid nõudeid. Samal ajal tuleks eriti ohtlike omadustega ainete, sealhulgas määruse (EÜ) nr 1272/2008 alusel kantserogeenseteks, mutageenseteks, reproduktiivtoksilisteks, endokriinseid häireid põhjustavateks või püsivateks, bioakumuleeruvateks ja toksilisteks aineteks klassifitseeritud ainete suhtes kohaldada konkreetseid teabele esitatavaid nõudeid isegi juhul, kui selliseid aineid kasutatakse väetisetoodetes väikestes kogustes. Nii tagatakse, et ohutusega seotud teave on kättesaadav, vältides samal ajal tarbetut koormust seoses väiksema riskiga ainetega. Esitatav teave peaks põhinema kättesaadavatel andmetel, sealhulgas alternatiivsete meetodite kasutamisel ja määruse (EÜ) nr 1907/2006 kohastel kohandustel, ning asjakohasel juhul ja viimase abinõuna tuleks vältida tarbetuid katseid, eelkõige selgroogsete loomadega. Kemikaaliohutuse hindamine peaks piirduma asjakohaste kokkupuutestsenaariumidega, mis on seotud väetisetoodete agronoomilise kasutamise ja keskkonnaga. Selline lähenemisviis tagab tasakaalustatud raamistiku, mis toetab innovatsiooni ja turulepääsu, tagades samal ajal ettevõtjatele kõrgetasemelise kaitse ja õiguskindluse.

Ettepanek võtta vastu määrus
Artikkel 1 – lõik 1 – punkt 1
Määrus (EÜ) nr 1272/2008
Artikkel 2 – punkt 42
	

	Komisjoni ettepanek
	Muudatusettepanek

	42.	„digitaalsed kontaktandmed“ – mis tahes ajakohane ja juurdepääsetav veebipõhine suhtluskanal, mille kaudu saab tarnijaga ühendust võtta või suhelda, ilma et oleks vaja registreeruda või rakendust alla laadida.
	42.	„digitaalsed kontaktandmed“ – mis tahes ajakohane ning kergesti ja tasuta juurdepääsetav veebipõhine suhtluskanal, näiteks meiliaadress või veebilink, mille kaudu saab tarnijaga ühendust võtta, ilma et oleks vaja registreeruda või rakendust alla laadida või kasutada;

Ettepanek võtta vastu määrus
Artikkel 1 – lõik 1 – punkt 1 a (uus)
Määrus (EÜ) nr 1272/2008
Artikkel 5 – lõige 3 a (uus)
	

	Komisjoni ettepanek
	Muudatusettepanek

	
	1a)	Artiklisse 5 lisatakse järgmine lõige: 

	
	„3a. Hiljemalt 18 kuud pärast käesoleva muutmismääruse jõustumise kuupäeva hindab komisjon, kas 10–125 ml pakendite suhtes tuleks kohaldada kohustuslike märgistuselementide täiendavaid konkreetseid vähendusi.“



Muudatusettepanek		35
Ettepanek võtta vastu määrus
Artikkel 1 – lõik 1 – punkt 2 – sissejuhatav osa
Määrus (EÜ) nr 1272/2008
Artikkel 17 – lõige 1 – punkt a
	

	Komisjoni ettepanek
	Muudatusettepanek

	(2)	artikli 17 lõike 1 punkt a asendatakse järgmisega:
	2)	artikli 17 lõiget 1 muudetakse järgmiselt:

	
	a) punkt a asendatakse järgmisega:

Ettepanek võtta vastu määrus
Artikkel 1 – lõik 1 – punkt 2
Määrus (EÜ) nr 1272/2008
Artikkel 17 – lõige 1 – punkt a
	

	Komisjoni ettepanek
	Muudatusettepanek

	a)	tarnijate nimi, aadress ja digitaalsed kontaktandmed;“;
	a)	tarnija nimi, aadress, telefoninumber ja digitaalsed kontaktandmed;

Ettepanek võtta vastu määrus
Artikkel 1 – lõik 1 – punkt 2 a (uus)
Määrus (EÜ) nr 1272/2008
Artikkel 17 – lõige 1 – lõik 1 a (uus)
	

	Komisjoni ettepanek
	Muudatusettepanek

	
	2a)	Artikli 17 lõikesse 1 lisatakse järgmine lõige:

	
	„Esimese lõigu punktis a osutatud telefoninumbri võib märgistuselt ära jätta, kui telefoninumber on otse kättesaadav digitaalsete kontaktandmete kaudu.“;



Muudatusettepanek		38
Ettepanek võtta vastu määrus
Artikkel 1 – lõik 1 – punkt 3
Määrus (EÜ) nr 1272/2008
Artikkel 25 – lõige 6 – lõik 3
	

	Komisjoni ettepanek
	Muudatusettepanek

	Märgistusele kantakse ka artiklis 18 viidatud tootetähis ning segu tarnija nimi, aadress ja digitaalsed kontaktandmed.
	Märgistusele kantakse ka artiklis 18 viidatud tootetähis ning segu tarnija(te) nimi, aadress, digitaalsed kontaktandmed ja telefoninumber, välja arvatud juhul, kui telefoninumber on otse kättesaadav digitaalsete kontaktandmete kaudu. Ilma et see piiraks artikli 61 lõikes 8 sätestatud tähtaja kohaldamist, võib digitaalseid kontaktandmeid lisada või muuta igal ajal või tarnija märgistuse regulaarse ajakohastamise käigus;

Ettepanek võtta vastu määrus
Artikkel 1 – lõik 1 – punkt 4 – sissejuhatav osa
Määrus (EÜ) nr 1272/2008
Artikkel 29 – lõige 2
	

	Komisjoni ettepanek
	Muudatusettepanek

	(4)	artikli 29 lõige 2 asendatakse järgmisega:
	4)	artikli 29 lõiked 1 ja 2 asendatakse järgmisega:

	1.	Kui aine või segu pakend on nii väike või sellise kuju või vormiga, et võimatu on täita artikli 31 nõudeid kasutada märgistusel selle liikmesriigi keeli, kus aine või segu turule viiakse, kasutatakse I lisa punkti 1.5.1 kohaselt märgistusel elemente, mis vastavad artikli 17 lõike 2 esimesele lõigule.
	„1.	Kui aine või segu pakend on nii väike või sellise kuju või vormiga, et võimatu on täita artiklis 31 sätestatud nõudeid kasutada märgistusel selle liikmesriigi keeli, kus aine või segu turule viiakse, kasutatakse I lisa punkti 1.5.1 kohaselt märgistusel elemente, mis on sätestatud artikli 17 lõikes 1.;“

Ettepanek võtta vastu määrus
Artikkel 1 – lõik 1 – punkt 4
Määrus (EÜ) nr 1272/2008
Artikkel 29 – lõige 2
	

	Komisjoni ettepanek
	Muudatusettepanek

	2.	Artikli 17 lõikes 1 sätestatud märgistuselemente võib vähendada kooskõlas I lisa punktis 1.5.2 sätestatud eeskirjadega.
	2.	Artikli 17 lõikes 1 sätestatud märgistuselemente võib vähendada kooskõlas I lisa punktis 1.5.2 sätestatud eeskirjadega, kui a) aine või segu pakendi sisu ei ületa I lisa punktis 1.5.2 osutatud koguseid ja b) pakend on sellise kuju või vormiga või liiga väike, et võimaldada täielikku viidet kõigile artiklis 31 osutatud elementidele kõigis selle liikmesriigi keeltes, kus aine või segu turule viiakse.

Ettepanek võtta vastu määrus
Artikkel 1 – lõik 1 – punkt 4 a (uus)
Määrus (EÜ) nr 1272/2008
Artikkel 29 – lõige 2a (uus)
	

	Komisjoni ettepanek
	Muudatusettepanek

	
	4a)	Artiklisse 29 lisatakse järgmine lõige:

	
	„2a. Erandina artikli 17 lõikest 1 ja artikli 25 lõikest 6 võib tindikassettide märgistuselemente vähendada kooskõlas I lisa punktis 1.5.2.5a sätestatud eeskirjadega. Käesoleva lõike kohaldamisel tähendab „tindikassett“ tinti mahutavat asendatavat üksust, mis tuleb printerisse trükkimise ajal sisestada.“

Ettepanek võtta vastu määrus
Artikkel 1 – lõik 1 – punkt 5
Määrus (EÜ) nr 1272/2008
Artikkel 30 – lõige 1
	

	Komisjoni ettepanek
	Muudatusettepanek

	1.	Kui aine või segu klassifikatsioon või märgistus muutub, mistõttu lisandub uus ohuklass, klassifikatsioon muutub rangemaks või vastavalt artiklile 25 tuleb märgistusel esitada uut lisateavet, tagab kõnealuse aine või segu tarnija märgistuse ajakohastamise põhjendamatu viivituseta, pärast seda, kui tarnija saab artikli 15 lõikes 4 osutatud uue hindamise tulemused või kui tarnijat neist teavitatakse.“;
	1.	Kui aine või segu klassifikatsioon või märgistus muutub, mistõttu lisandub uus ohuklass, klassifikatsioon muutub rangemaks või vastavalt artiklile 25 tuleb märgistusel esitada uut lisateavet, tagab kõnealuse aine või segu tarnija märgistuse ajakohastamise põhjendamatu viivituseta ning igal juhul hiljemalt 18 kuud pärast seda, kui tarnija saab artikli 15 lõikes 4 osutatud uue hindamise tulemused või kui tarnijat neist teavitatakse. Selleks et märgistuse muudatused põhjendamatu viivituseta lõpule viia, teevad tarnijad kooskõlas artikli 4 lõikega 9 koostööd ja teavitavad oma otseseid allkasutajaid esimeses lõigus osutatud uue hindamise tulemustest kooskõlas määruse (EÜ) nr 1907/2006 kohaldatavate nõuetega. Tarnijad võivad uusi või ajakohastatud klassifikatsioone kohaldada ja märgistust vastavalt kohandada vabatahtlikult enne 18-kuulise ajavahemiku möödumist, et tagada inimeste tervise ja keskkonna kõrgetasemeline kaitse ning võimaldada piisavat paindlikkust.



Muudatusettepanek		43
Ettepanek võtta vastu määrus
Artikkel 1 – lõik 1 – punkt 6
Määrus (EÜ) nr 1272/2008
Artikkel 31 – lõige 3
	

	Komisjoni ettepanek
	Muudatusettepanek

	3.	Artikli 17 lõikes 1 viidatud märgistuselemendid peavad olema esitatud selgelt ja kustutamatult. Need peavad olema taustast selgesti eristatavad ning need peavad olema nii suured ja sellisel viisil paigutatud, et need oleksid kergesti loetavad.
	3.	Artikli 17 lõikes 1 viidatud märgistuselemendid peavad olema esitatud selgelt ja kustutamatult. Need peavad olema taustast selgesti eristatavad ning need peavad olema sellise suuruse ja reavahega, et need oleksid kergesti loetavad. Need vormindatakse kooskõlas I lisa punktiga 1.2.1.

Ettepanek võtta vastu määrus
Artikkel 1 – lõik 1 – punkt 7
Määrus (EÜ) nr 1272/2008
Artikkel 48 – lõige 1
	

	Komisjoni ettepanek
	Muudatusettepanek

	1.	Ohtlikuks klassifitseeritud aine või segu või II lisa 2. osas osutatud aineid sisaldava segu üldsusele suunatud reklaam peab sisaldama järgmist lauset: „Enne kasutamist lugege alati läbi märgistus ja tootekirjeldus.“
	1.	Ohtlikuks klassifitseeritud aine või segu või II lisa 2. osas osutatud aineid sisaldava segu üldsusele suunatud reklaam peab alati sisaldama järgmist lauset: „Enne kasutamist lugege alati läbi märgistus ja tootekirjeldus.“ ning peab lisaks sisaldama ühte järgmistest: a) kohaldatav(ad) ohupiktogramm(id) või b) asjakohane tunnussõna vastavalt artiklile 20.



Muudatusettepanek		45
Ettepanek võtta vastu määrus
Artikkel 1 – lõik 1 – punkt 7
Määrus (EÜ) nr 1272/2008
Artikkel 48 – lõige 1 – lõik 1a (uus)
	

	Komisjoni ettepanek
	Muudatusettepanek

	
	Esimest lõiku ei kohaldata kutsealasel eesmärgil kasutajatele suunatud selliste ainete või segude reklaami suhtes, mis on ette nähtud kasutamiseks nende tööstusliku või kutsealase tegevuse käigus, tingimusel et reklaam ei ole suunatud ega tehtud otse kättesaadavaks üldsusele.



Muudatusettepanek		46
Ettepanek võtta vastu määrus
Artikkel 1 – lõik 1 – punkt 8
Määrus (EÜ) nr 1272/2008
Artikkel 48a
	

	Komisjoni ettepanek
	Muudatusettepanek

	Artikkel 48a
	Artikkel 48a

	Kaugmüügipakkumised
	Kaugmüügipakkumised

	Kui aineid või segusid viiakse üldsuse jaoks turule kaugmüügi teel, esitatakse pakkumises selgelt ja nähtavalt artiklis 17 osutatud märgistuselemendid.
	1. Kui aineid või segusid viiakse üldsuse jaoks turule kaugmüügi teel, esitatakse pakkumises selgelt ja nähtavalt artiklis 17 osutatud märgistuselemendid.

	
	2. Lõiget 1 kohaldatakse ka kutsealasel eesmärgil kasutajatele suunatud selliste ainete või segude kaugmüügipakkumiste suhtes, mis on ette nähtud kasutamiseks nende tööstusliku või kutsealase tegevuse käigus, kui pakkumine võimaldab üldsuse hulka kuuluval isikul sõlmida direktiivi 2011/83/EL artikli 2 punktis 7 määratletud kauglepingu.

Ettepanek võtta vastu määrus
Artikkel 1 – lõik 1 – punkt 9 – alapunkt a
Määrus (EÜ) nr 1272/2008
Artikkel 61 – lõige 8
	

	Komisjoni ettepanek
	Muudatusettepanek

	8.	Aineid ja segusid, mis on klassifitseeritud, märgistatud ja pakendatud kooskõlas artikli 18 lõikega 3, nagu seda kohaldati 9. detsembril 2024, ning mis on turule viidud enne 1. jaanuari 2027, ei pea klassifitseerima, märgistama ega pakendama kooskõlas käesoleva määrusega, mida on muudetud Euroopa Parlamendi ja nõukogu määrusega (EL) 2024/2865, kuni 1. jaanuarini 2029.
	8.	Aineid ja segusid, mis on klassifitseeritud, märgistatud ja pakendatud kooskõlas artikli 18 lõikega 3, nagu seda kohaldati 9. detsembril 2024, ning mis on turule viidud enne 1. jaanuari 2027, ei pea klassifitseerima, märgistama ega pakendama kooskõlas käesoleva määrusega, mida on muudetud Euroopa Parlamendi ja nõukogu määrusega (EL) 2024/2865, kuni 1. jaanuarini 2029. Aineid ja segusid, mis on klassifitseeritud, märgistatud ja pakendatud kooskõlas artikli 31 lõikega 3 ja I lisa punktiga 1.2.1, nagu neid kohaldati 9. detsembril 2024, ning mis on turule viidud enne 1. jaanuari 2028, ei pea klassifitseerima, märgistama ega pakendama kooskõlas käesoleva määrusega, mida on muudetud Euroopa Parlamendi ja nõukogu määrusega (EL) 2024/2865, kuni 1. jaanuarini 2030.

Ettepanek võtta vastu määrus
Artikkel 2 – lõik 1 – punkt 1
Määrus (EÜ) nr 1223/2009
Artikkel 14a – lõige 2
	

	Komisjoni ettepanek
	Muudatusettepanek

	2.	Pärast lõikes 1 osutatud taotluse saamist palub komisjon, et tarbijaohutuse komitee esitaks põhjendamatu viivituseta arvamuse aine kosmeetikatoodetes kasutamise ohutuse kohta.
	(Ei puuduta eestikeelset versiooni.)	 



Muudatusettepanek		49
Ettepanek võtta vastu määrus
Artikkel 2 – lõik 1 – punkt 2 – alapunkt a – alapunkt i
Määrus (EÜ) nr 1223/2009
Artikkel 15 – lõige 2 – lõik 2 – sissejuhatav osa
	

	Komisjoni ettepanek
	Muudatusettepanek

	2.	Neid aineid võib siiski kosmeetikatoodetes kasutada, kui komisjonile esitatakse eranditaotlus hiljemalt kolm kuud pärast seda, kui jõustuvad määruse (EÜ) nr 1272/2008 VI lisa 3. osa muudatused, mille alusel aine klassifitseeritakse 1A või 1B kategooria CMR-aineks. Komisjon lubab erandi tegemist, kui täidetud on kõik järgmised tingimused:
	2.	Neid aineid võib siiski kosmeetikatoodetes erandkorras kasutada, kui komisjonile esitatakse eranditaotlus hiljemalt kolm kuud pärast seda, kui jõustuvad määruse (EÜ) nr 1272/2008 VI lisa 3. osa muudatused, mille alusel aine klassifitseeritakse 1A või 1B kategooria CMR-aineks, ja komisjon lubab erandi tegemist esimeses lõigus sätestatud üldisest keelust. Komisjon võib lubada erandi tegemist, kui täidetud on kõik järgmised tingimused:

Ettepanek võtta vastu määrus
Artikkel 2 – lõik 1 – punkt 2 – alapunkt a – alapunkt i
Määrus (EÜ) nr 1223/2009
Artikkel 15 – lõige 2 – lõik 2 – punkt b
	

	Komisjoni ettepanek
	Muudatusettepanek

	(b)	tarbijaohutuse komitee on neid aineid hinnanud ja leidnud, et need on kosmeetikatoodete kategooria konkreetse kasutusviisi puhul ohutud, võttes arvesse kokkupuudet nende toodetega, üldist kokkupuudet nende ainetega muudest allikatest kui kosmeetikatooted ja haavatavate elanikkonnarühmade kokkupuudet nende ainetega.
	b)	tarbijaohutuse komitee on neid aineid hinnanud ja leidnud, et need on ühe või mitme kosmeetikatoodete kategooria ühe või mitme konkreetse kasutusviisi puhul ohutud, võttes arvesse üldist kokkupuudet, mis tuleneb nende tootekategooriate kasutusviisidest ja muudest allikatest kui kosmeetikatooted, ja haavatavate elanikkonnarühmade kokkupuudet nende ainetega.



Muudatusettepanek		51
Ettepanek võtta vastu määrus
Artikkel 2 – lõik 1 – punkt 2 – alapunkt a – alapunkt ii
Määrus (EÜ) nr 1223/2009
Artikkel 15 – lõige 2 – lõik 3 – punkt a
	

	Komisjoni ettepanek
	Muudatusettepanek

	(a)	selle kasutamine kosmeetikatoodetes vähendab üldist riski inimeste tervisele ja keskkonnale;
	a)	selle kasutamine kosmeetikatoodetes on ohutu ja vähendab üldist riski inimeste tervisele võrreldes ainega, mida see peaks asendama;

Ettepanek võtta vastu määrus
Artikkel 2 – lõik 1 – punkt 2 – alapunkt a – alapunkt ii
Määrus (EÜ) nr 1223/2009
Artikkel 15 – lõige 2 – lõik 3 – punkt b
	

	Komisjoni ettepanek
	Muudatusettepanek

	(b)	sellel on valmis kosmeetikatootes samasugune toime nagu klassifitseeritud ainel, nii et selle mõju on sarnane ja efektiivsus samal tasemel;
	b)	sellel on valmis kosmeetikatootes samasugune toime nagu klassifitseeritud ainel, nii et selle mõju, efektiivsuse tase ja toimivus on võrreldavad;

Ettepanek võtta vastu määrus
Artikkel 2 – lõik 1 – punkt 2 – alapunkt a – alapunkt ii
Määrus (EÜ) nr 1223/2009
Artikkel 15 – lõige 2 – lõik 3 – punkt c
	

	Komisjoni ettepanek
	Muudatusettepanek

	(c)	seda on tehniliselt võimalik ja majanduslikult mõttekas kasutada;
	c)	seda on tehniliselt võimalik ja majanduslikult teostatav kasutada, eeldusel et kulud ja tarnetingimused võimaldavad kestlikku tootmist;



Muudatusettepanek		54
Ettepanek võtta vastu määrus
Artikkel 2 – lõik 1 – punkt 2 – alapunkt a – alapunkt ii
Määrus (EÜ) nr 1223/2009
Artikkel 15 – lõige 2 – lõik 3 – punkt d
	

	Komisjoni ettepanek
	Muudatusettepanek

	(d)	selle kasutamine ei ole piiratud ega kaitstud ainuõigustega ning see on turul laialdaselt kättesaadav piisavalt suurtes kogustes, et rahuldada praegust ja prognoositavat nõudlust.
	d)	selle kasutamine ei ole piiratud ning see kas on turul kättesaadav laialdaselt ja piisavalt suurtes kogustes, et rahuldada praegust nõudlust, või sellel on potentsiaal rahuldada praegust või prognoositavat nõudlust mõistliku aja jooksul.

Ettepanek võtta vastu määrus
Artikkel 2 – lõik 1 – punkt 2 – alapunkt a – alapunkt ii a (uus)
Määrus (EÜ) nr 1223/2009
Artikkel 15 – lõige 2 – lõik 3a (uus)
	

	Komisjoni ettepanek
	Muudatusettepanek

	
	iia)	kolmanda lõigu järele lisatakse järgmine lõik:

	
	„Komisjon konsulteerib teise lõigu punkti a ja kolmanda lõigu kohaldamisel asjaomaste sidusrühmadega.“

Ettepanek võtta vastu määrus
Artikkel 2 – lõik 1 – punkt 2 – alapunkt a – alapunkt iii – sissejuhatav osa
Määrus (EÜ) nr 1223/2009
Artikkel 15 – lõige 2 – lõik 5
	

	Komisjoni ettepanek
	Muudatusettepanek

	iii)	neljanda lõigu järele lisatakse järgmine lõik:
	iii)	neljanda lõigu järele lisatakse järgmised lõigud:



Muudatusettepanek		57
Ettepanek võtta vastu määrus
Artikkel 2 – lõik 1 – punkt 2 – alapunkt a – alapunkt iii
Määrus (EÜ) nr 1223/2009
Artikkel 15 – lõige 2 – lõik 5
	

	Komisjoni ettepanek
	Muudatusettepanek

	Käesoleva lõike neljandas lõigus sätestatud tähtaeg algab kuupäeval, kui kohalduvad määruse (EÜ) nr 1272/2008 VI lisa 3. osa asjakohased muudatused, millega asjaomane aine klassifitseeritakse 1A või 1B kategooria CMR-aineks.
	Käesoleva lõike neljandas lõigus sätestatud tähtaeg algab kuupäeval, kui jõustuvad määruse (EÜ) nr 1272/2008 VI lisa 3. osa asjakohased muudatused, millega asjaomane aine klassifitseeritakse 1A või 1B kategooria CMR-aineks.

Ettepanek võtta vastu määrus
Artikkel 2 – lõik 1 – punkt 2 – alapunkt a
Määrus (EÜ) nr 1223/2009
Artikkel 15 – lõige 2 – lõik 5a (uus)
	

	Komisjoni ettepanek
	Muudatusettepanek

	
	5a.	Kui lõike 2 teises lõigus osutatud eranditaotlus on esitatud 1A või 1B kategooria CMR-ainete kohta, võib seda tähtaega asjakohasel juhul 12 kuu võrra pikendada.

Ettepanek võtta vastu määrus
Artikkel 2 – lõik 1 – punkt 2 – alapunkt b
Määrus (EÜ) nr 1223/2009
Artikkel 15 – lõige 5
	

	Komisjoni ettepanek
	Muudatusettepanek

	5.	Käesoleva artikli lõigetes 1 ja 2 osutatud keeldu ei kohaldata aine suhtes, mille puhul CMR-ainete ühtlustatud klassifikatsiooni kohane suukaudne või sissehingamise teel toimuv kokkupuude on sõnaselgelt märgitud määruse (EÜ) nr 1272/2008 VI lisa 3. osa tabeli päise „Klassifikatsioon“ veerus „Ohulausete koodid“. Kui sellist ainet sisaldavad kosmeetikatooted võivad kujutada endast ohtu inimeste tervisele juhusliku allaneelamise või sissehingamise tõttu, palub komisjon tarbijaohutuse komiteel esitada põhjendamatu viivituseta arvamuse asjaomase aine ohutuse kohta nendes konkreetsetes tooteliikides.
	välja jäetud



Muudatusettepanek		60
Ettepanek võtta vastu määrus
Artikkel 2 – lõik 1 – punkt 2 – alapunkt b
Määrus (EÜ) nr 1223/2009
Artikkel 15 – lõige 6
	

	Komisjoni ettepanek
	Muudatusettepanek

	6.	Käesoleva artikli lõigetes 1 ja 2 osutatud keeldu ei kohaldata taimedest või taimeosadest ekstraheeritud aine suhtes, mida ei ole keemiliselt modifitseeritud määruse (EÜ) nr 1907/2006 artikli 3 punktis 40 määratletud tähenduses ja mis sisaldab rohkem kui üht koostisainet, millest vähemalt üks on määruse (EÜ) nr 1272/2008 VI lisa 3. osa kohaselt klassifitseeritud 1A, 1B või 2. kategooria CMR-aineks. Kui sellise aine kasutamisel kosmeetikatoodetes võib tekkida oht inimeste tervisele, küsib komisjon tarbijaohutuse komiteelt põhjendamatu viivituseta arvamust selle aine kosmeetikatoodetes kasutamise ohutuse kohta.
	6.	Käesoleva artikli lõigetes 1 ja 2 osutatud keeldu ei kohaldata taimedest või taimeosadest ekstraheeritud ainete suhtes, mida ei ole keemiliselt modifitseeritud määruse (EÜ) nr 1907/2006 artikli 3 punktis 40 määratletud tähenduses ja mis sisaldavad rohkem kui üht koostisainet, millest vähemalt üks on määruse (EÜ) nr 1272/2008 VI lisa 3. osa kohaselt klassifitseeritud 1A, 1B või 2. kategooria CMR-aineks. Kuna sellist 1A, 1B või 2. kategooria CMR-aineks klassifitseeritud koostisainet sisaldavate ainete sisaldumine kosmeetikatoodetes võib kujutada endast ohtu inimeste tervisele, palub komisjon viivitamata tarbijaohutuse komiteelt arvamust selle koostisaine kosmeetikatoodetes sisaldumise ohutuse kohta. Tarbijaohutuse komitee esitab arvamuse 12 kuu jooksul pärast komisjoni taotluse saamist. Komisjon võib seda tähtaega pikendada kuue kuu võrra, kui on vaja täiendavaid tõendeid. Tarbijaohutuse komitee esitab lõpliku arvamuse kuue kuu jooksul alates lisateabe esitamisest. Tarbijaohutuse komitee arvamus tehakse üldsusele kättesaadavaks. Võttes arvesse tarbijaohutuse komitee arvamust ja juhul, kui esimeses lõigus osutatud aine kasutamisel kosmeetikatoodetes, mis sisaldab 1A, 1B või 2. kategooria CMR-aineks klassifitseeritud koostisainet, võib tekkida oht inimeste tervisele, muudab komisjon põhjendamatu viivituseta käesoleva määruse lisasid. Käesoleva lõike kohaldamisel käsitatakse taimedena taime- ja seeneriigi elus- või surnud organisme, sealhulgas vetikaid, samblikke ja pärme.

Ettepanek võtta vastu määrus
Artikkel 2 – lõik 1 – punkt 2 – alapunkt b
Määrus (EÜ) nr 1223/2009
Artikkel 15 – lõige 7
	

	Komisjoni ettepanek
	Muudatusettepanek

	7.	Kosmeetikatooteid, mis sisaldavad ainet, mis on määruse (EÜ) nr 1272/2008 VI lisa 3. osa kohaselt klassifitseeritud 1A, 1B või 2. kategooria CMR-aineks ja mida on kosmeetikatoodetes keelatud kasutada, või piirangule mittevastavat ainet võib jätkuvalt turule lasta 12 kuud ja teha turul kättesaadavaks 24 kuu jooksul pärast käesoleva määruse asjakohaste lisade asjakohaste muudatuste jõustumist.
	7.	Kosmeetikatooteid, mis sisaldavad ainet, mis on määruse (EÜ) nr 1272/2008 VI lisa 3. osa kohaselt klassifitseeritud 1A, 1B või 2. kategooria CMR-aineks ja mida on kosmeetikatoodetes keelatud kasutada ning mille kohta ei ole esitatud eranditaotlust lõike 2 kohaselt, või piirangule mittevastavat ainet, võib jätkuvalt turule lasta 6 kuud ja need võivad olla turul kättesaadavad 15 kuu jooksul pärast käesoleva määruse asjakohaste lisade asjakohaste muudatuste jõustumist. Kosmeetikatooteid, mis sisaldavad ainet, mis on määruse (EÜ) nr 1272/2008 VI lisa 3. osa kohaselt klassifitseeritud 1A, 1B või 2. kategooria CMR-aineks ja mida on kosmeetikatoodetes keelatud kasutada ning mille kohta esitati lõike 2 kohaselt eranditaotlus, mida aga tarbijaohutuse komitees tekkinud ohutusega seotud kahtluste tõttu ei rahuldatud, või piirangule mittevastavat ainet, võib jätkuvalt turule lasta 3 kuud ja need võivad olla turul kättesaadavad 12 kuu jooksul pärast käesoleva määruse asjakohaste lisade asjakohaste muudatuste jõustumist. Kosmeetikatooteid, mis sisaldavad ainet, mis on määruse (EÜ) nr 1272/2008 VI lisa 3. osa kohaselt klassifitseeritud 1A, 1B või 2. kategooria CMR-aineks ja mida on kosmeetikatoodetes keelatud kasutada, või piirangule mittevastavat ainet, ning mille kohta esitati lõike 2 kohaselt eranditaotlus, mida aga sobiva alternatiivi olemasolu tõttu ei rahuldatud, võib jätkuvalt turule lasta 24 kuud ja teha turul kättesaadavaks 48 kuu jooksul pärast käesoleva määruse asjakohaste lisade asjakohaste muudatuste jõustumist, ning vajaduse korral ajakohastatud kosmeetikatoote ohutusaruanne jääb kättesaadavaks.

Ettepanek võtta vastu määrus
Artikkel 2 – lõik 1 – punkt 3
Määrus (EÜ) nr 1223/2009
Artikkel 16 – lõige 3
	

	Komisjoni ettepanek
	Muudatusettepanek

	(3)	artiklist 16 jäetakse välja lõiked 3 ja 7;
	3)	Artikli 16 lõige 3 asendatakse järgmisega:

	
	„3. Lisaks artikli 13 kohasele teavitamisele teavitab vastutav isik komisjoni nanomaterjale sisaldavatest kosmeetikatoodetest elektrooniliselt enne nende turule laskmist. Esimest lõiku ei kohaldata kosmeetikatoodetele, mis sisaldavad III lisas sätestatud nõuetele vastavaid nanomaterjale. Komisjonile esitatav teave sisaldab vähemalt järgmist:

	
	a) nanomaterjali identifitseerimisandmed, sealhulgas keemiline nimetus (IUPAC) ja muud andmed, mis on sätestatud II–VI lisa preambuli punktis 2, ning

	
	b) nanomaterjali kirjeldus, sealhulgas osakeste suurus, füüsikalised ja keemilised omadused.

	
	Vastutav isik võib kirjaliku volitusega määrata nanomaterjalidest teavitamiseks muu juriidilise või füüsilise isiku, teatades sellest komisjonile. Komisjon annab esitamise jaoks viitenumbri, mis võib asendada teavet, mis tuleb esitada sama nanomaterjali kasutamise korral erinevates toodetes.“

Ettepanek võtta vastu määrus
Artikkel 2 – lõik 1 – punkt 4 a (uus)
Määrus (EÜ) nr 1223/2009
Artikkel 19 – lõige 6a (uus)
	

	Komisjoni ettepanek
	Muudatusettepanek

	
	4a)	Artiklisse 19 lisatakse järgmine lõige:

	
	„6a. Kui kosmeetikatooteid viiakse turule kaugmüügi teel, esitatakse pakkumises selgelt ja nähtavalt lõikes 1 osutatud teave.“



Muudatusettepanek		64
Ettepanek võtta vastu määrus
Artikkel 2 – lõik 1 – punkt 8
	

	Komisjoni ettepanek
	Muudatusettepanek

	(8)	II kuni VI lisa muudetakse vastavalt käesoleva määruse III lisale.
	välja jäetud



Muudatusettepanek		65
Ettepanek võtta vastu määrus
Artikkel 3 – lõik 1 – punkt 1
Määrus (EL) nr 2019/1009
Artikkel 2 – lõik 1 – punkt 15a
	

	Komisjoni ettepanek
	Muudatusettepanek

	digitaalsed kontaktandmed“ – mis tahes ajakohane ja juurdepääsetav veebipõhine suhtluskanal, mille kaudu saab ettevõtjatega ühendust võtta või nendega suhelda, ilma et oleks vaja registreeruda või rakendust alla laadida;
	„digitaalsed kontaktandmed“ – mis tahes ajakohane ja tasuta juurdepääsetav veebipõhine suhtluskanal, mille kaudu saab ettevõtjaga ühendust võtta, ilma et oleks vaja registreeruda või alla laadida või kasutada ettevõtjaga seotud lisarakendusi;



Muudatusettepanek		66
Ettepanek võtta vastu määrus
Artikkel 3 – lõik 1 – punkt 3 – alapunkt a – alapunkt ii
Määrus (EL) nr 2019/1009
Artikkel 6 – lõige 2 – lõik 1
	

	Komisjoni ettepanek
	Muudatusettepanek

	Tootjad tagavad, et ELi väetisetootel on märgitud internetiaadress või andmekandja, mille kaudu on võimalik tutvuda ELi vastavusdeklaratsiooniga.
	Tootjad tagavad, et ELi väetisetootel on märgitud internetiaadress või andmekandja, mille kaudu on võimalik vahetult tutvuda ELi vastavusdeklaratsiooniga.

Ettepanek võtta vastu määrus
Artikkel 3 – lõik 1 – punkt 2 – alapunkt c
Määrus (EL) nr 2019/1009
Artikkel 6 – lõige 6 – lõik 1
	

	Komisjoni ettepanek
	Muudatusettepanek

	Tootjad märgivad oma nime, registreeritud kaubanime või registreeritud kaubamärgi ning postiaadressi ja digitaalsed kontaktandmed ELi väetisetoote pakendile või kui ELi väetisetoode tarnitakse ilma pakendita, siis ELi väetisetoote saatedokumenti. Postiaadress ja digitaalsed kontaktandmed osutavad üheleainsale kohale, kus tootjaga saab ühendust võtta.
	Tootjad märgivad oma nime, registreeritud kaubanime või registreeritud kaubamärgi ning postiaadressi ja digitaalsed kontaktandmed ELi väetisetoote pakendile või kui ELi väetisetoode tarnitakse ilma pakendita, siis ELi väetisetoote saatedokumenti. Postiaadress ja digitaalsed kontaktandmed osutavad üheleainsale kohale, kus tootjaga saab kiiresti ühendust võtta.



Muudatusettepanek		68
Ettepanek võtta vastu määrus
Artikkel 3 – lõik 1 – punkt 4 – alapunkt a
Määrus (EL) nr 2019/1009
Artikkel 8 – lõige 2 – lõik 1
	

	Komisjoni ettepanek
	Muudatusettepanek

	Nad tagavad, et tootja on koostanud tehnilise dokumentatsiooni, et ELi väetisetootel on märgitud internetiaadress või andmekandja, mille kaudu on võimalik tutvuda ELi vastavusdeklaratsiooniga, et ELi väetisetootega on asjakohasel juhul kaasas nõutud dokumendid ning et tootja on täitnud artikli 6 lõigetes 5 ja 6 sätestatud nõuded.
	Nad tagavad, et tootja on koostanud tehnilise dokumentatsiooni, et ELi väetisetootel on märgitud internetiaadress või andmekandja, mille kaudu on võimalik vahetult tutvuda ELi vastavusdeklaratsiooniga, et ELi väetisetootega on asjakohasel juhul kaasas nõutud dokumendid ning et tootja on täitnud artikli 6 lõigetes 5 ja 6 sätestatud nõuded.



Muudatusettepanek		69
Ettepanek võtta vastu määrus
Artikkel 3 – lõik 1 – punkt 4 – alapunkt c
Määrus (EL) nr 2019/1009
Artikkel 8 – lõige 8 – lõik 1
	

	Komisjoni ettepanek
	Muudatusettepanek

	Importijad hoiavad viie aasta jooksul pärast ELi väetisetoote turule laskmist turujärelevalveasutuste jaoks kättesaadavana ELi vastavusdeklaratsiooni ning tagavad, et tehniline dokumentatsioon oleks kõnealuste asutuste taotluse korral neile kättesaadav.
	Importijad hoiavad viie aasta jooksul pärast ELi väetisetoote turule laskmist turujärelevalveasutuste jaoks kättesaadavana ELi vastavusdeklaratsiooni ning tagavad, et tehniline dokumentatsioon oleks kõnealuste asutuste taotluse korral neile kiiresti kättesaadav.

Ettepanek võtta vastu määrus
Artikkel 3 – lõik 1 – punkt 4 – alapunkt c
Määrus (EL) nr 2019/1009
Artikkel 8 – lõige 8 – lõik 2
	

	Komisjoni ettepanek
	Muudatusettepanek

	Taotluse korral teevad importijad ELi vastavusdeklaratsiooni muudele ettevõtjatele kättesaadavaks elektroonilisel kujul.
	Taotluse korral teevad importijad ELi vastavusdeklaratsiooni muudele ettevõtjatele kiiresti kättesaadavaks elektroonilisel kujul.



Muudatusettepanek		71
Ettepanek võtta vastu määrus
Artikkel 3 – lõik 1 – punkt 5 – alapunkt a
Määrus (EL) nr 2019/1009
Artikkel 9 – lõige 2 – lõik 1
	

	Komisjoni ettepanek
	Muudatusettepanek

	Enne ELi väetisetoote turul kättesaadavaks tegemist kontrollivad levitajad, kas sellele on märgitud internetiaadress või andmekandja, mille kaudu on võimalik tutvuda ELi vastavusdeklaratsiooniga, ning asjakohasel juhul, kas sellega on kaasas muud nõutud dokumendid, sealhulgas artikli 6 lõikes 7 või artikli 8 lõikes 4 osutatud ja täpsustatud teave keeles, mis on kergesti arusaadav selle liikmesriigi lõppkasutajatele, mille turul ELi väetisetoode kättesaadavaks tehakse, ning kas tootja ja importija on täitnud vastavalt artikli 6 lõigetes 5 ja 6 ning artikli 8 lõikes 3 sätestatud nõuded.
	Enne ELi väetisetoote turul kättesaadavaks tegemist kontrollivad levitajad, kas sellele on märgitud internetiaadress või andmekandja, mille kaudu on võimalik vahetult tutvuda ELi vastavusdeklaratsiooniga, ning asjakohasel juhul, kas sellega on kaasas muud nõutud dokumendid, sealhulgas artikli 6 lõikes 7 või artikli 8 lõikes 4 osutatud ja täpsustatud teave keeles, mis on kergesti arusaadav selle liikmesriigi lõppkasutajatele, mille turul ELi väetisetoode kättesaadavaks tehakse, ning kas tootja ja importija on täitnud vastavalt artikli 6 lõigetes 5 ja 6 ning artikli 8 lõikes 3 sätestatud nõuded.

Ettepanek võtta vastu määrus
Artikkel 3 – lõik 1 – punkt 7
Määrus (EL) nr 2019/1009
Artikkel 16 – lõige 5 – lõik 1
	

	Komisjoni ettepanek
	Muudatusettepanek

	ELi vastavusdeklaratsioon esitatakse masinloetavas ja avatud vormingus, nagu on määratletud Euroopa Parlamendi ja nõukogu direktiivi (EL) 2019/1024* artikli 2 punktides 13 ja 14, ning see vastab artikli 11b lõike 4 punktides a–d digimärgistuste kohta sätestatud nõuetele.
	ELi vastavusdeklaratsioon esitatakse masinloetavas vormingus, mille kaudu saab sellega vahetult tutvuda.

Ettepanek võtta vastu määrus
Artikkel 3 – lõik 1 – punkt 9 – alapunkt b
Määrus (EL) nr 2019/1009
Artikkel 42 – lõige 4a – sissejuhatav osa
	

	Komisjoni ettepanek
	Muudatusettepanek

	Komisjon võib lõike 1 kohaselt vastu võtta ka delegeeritud õigusakte, millega muudetakse II lisa, et sätestada II lisas loetlemata mikroorganismide hindamise kriteeriumid ja metoodika, mida võib kasutada ELi väetisetoodete koostisainetena, kui nende kriteeriumide järgimine on tõendatud ELi väetisetoote vastavushindamisel vastavalt kõnealusele metoodikale. Kriteeriumid ja metoodika võimaldavad kontrollida, kas mikroorganismid vastavad lõike 1 punktis b sätestatud kriteeriumidele, ning nendega nähakse ette vähemalt järgmiste elementide arvessevõtmine:
	Komisjon võib lõike 1 kohaselt vastu võtta ka delegeeritud õigusakte, millega muudetakse II lisa, et sätestada II lisas loetlemata mikroorganismide hindamise kriteeriumid ja metoodika, mida võib kasutada ELi väetisetoodete koostisainetena, kui tootja tõendab ja teavitavad asutused kontrollivad nende kriteeriumide järgimist ELi väetisetoote vastavushindamisel vastavalt kõnealusele metoodikale. Kriteeriumid ja metoodika võimaldavad teavitatud asutusel kontrollida, kas mikroorganismid vastavad lõike 1 punktis b sätestatud kriteeriumidele, ning nendega nähakse ette vähemalt järgmiste elementide arvessevõtmine:

Ettepanek võtta vastu määrus
Artikkel 3 – lõik 1 – punkt 9 – alapunkt b
Määrus (EL) nr 2019/1009
Artikkel 42 – lõige 4aa (uus)
	

	Komisjoni ettepanek
	Muudatusettepanek

	
	Lisatakse järgmine lõige 4aa:

	
	„4aa. Komisjon võib võtta lõike 1 kohaselt vastu ka delegeeritud õigusakte, millega muudetakse II lisa, et kehtestada üldkriteeriumid ja metoodika muude kui II lisas juba loetletud materjalide ja töötlemismeetodite hindamiseks, välja arvatud mikroorganismid, mida võib kasutada ELi väetisetoodete koostisainetena, kui vastavushindamisel on tõendatud vastavus nendele kriteeriumidele. Kriteeriumide ja metoodikaga nähakse ette vähemalt kohustus võtta arvesse teaduslikku või tehnilist teavet, mis toetab materjali ohutut hankimist, töötlemist ja kasutamist.“

Ettepanek võtta vastu määrus
Artikkel 3 – lõik 1 – punkt 9 – alapunkt b
Määrus (EL) nr 2019/1009
Artikkel 42 – lõige 4ab (uus)
	

	Komisjoni ettepanek
	Muudatusettepanek

	
	Lisatakse järgmine lõige 4ab:

	
	„4ab. Hiljemalt [12 kuud pärast käesoleva muutmismääruse jõustumise kuupäeva] võtab komisjon vastu delegeeritud õigusakti, et kehtestada kriteeriumid ja metoodika ning luua pärast hindamist vastav uus kategooria materjalide ja töötlemismeetodite jaoks, mida ei ole II lisas juba loetletud, välja arvatud mikroorganismid, mida võib kasutada ELi väetisetoodete koostisainetena, kui vastavushindamisel on tõendatud vastavus nendele kriteeriumidele. Kriteeriumide ja metoodika eesmärk on tagada materjali ohutu hankimine, töötlemine ja kasutamine. Selle uue kategooria loomine ei piira muude II lisas sätestatud koostisainete kategooriate kohaldamist.“

Ettepanek võtta vastu määrus
Artikkel 3 – lõik 1 – punkt 9 – alapunkt b a (uus)
Määrus (EL) nr 2019/1009
Artikkel 42 – lõige 5a (uus)
	

	Komisjoni ettepanek
	Muudatusettepanek

	
	ba)	Lisatakse järgmine lõige:

	
	„5a. Käesoleva määruse kohaldamisel võib loomsetest kõrvalsaadustest saadud tooteid, mida kasutatakse üksnes ELi väetisetoodete koostisainetena, teha turul kättesaadavaks üksnes juhul, kui need on saadud loomsetest kõrvalsaadustest või nendest saadud toodetest, mis on jõudnud tootmisahela lõpp-punkti vastavalt määruse (EÜ) nr 1069/2009 artikli 5 lõikele 2. Selliste lõpp-punktide kindlaksmääramisel loomsetest kõrvalsaadustest saadud toodete puhul, mis on ette nähtud kasutamiseks ELi väetisetoodetes, tagab komisjon järgmise: a) töötlemis- ja ohutuskriteeriumid ning kõik vajalikud riskimaandamismeetmed on proportsionaalsed ja piisavad, et tagada inimeste tervise ja keskkonna kõrgetasemeline kaitse, eriti seoses väetisena kasutamisega; b) need kriteeriumid ja meetmed on asjakohased riskide puhul, mis tulenevad väetisetoodete kasutamisest mullas ja vees, ning c) need kriteeriumid ja meetmed on kooskõlas käesoleva määruse artikli 42 lõikes 5 sätestatud nõuetega. Kui määruse (EÜ) nr 1069/2009 alusel vastu võetud kehtivad delegeeritud õigusaktid või rakendusaktid ei vasta nendele tingimustele, vaatab komisjon asjakohasel juhul ja kõnealuses määruses sätestatud korras need läbi ning vajaduse korral muudab neid, et tagada kooskõla. Selleks küsib komisjon vajaduse korral Euroopa Toiduohutusametilt teaduslikke arvamusi, et hinnata väetise kasutamisega seotud ohte, võttes arvesse kokkupuuteviise, mis erinevad sööda või muu kasutamisega seotud kokkupuuteviisidest.“

Ettepanek võtta vastu määrus
Artikkel 3 – lõik 1 – punkt 9 – alapunkt b b (uus)
Määrus (EL) nr 2019/1009
Artikkel 42 – lõige 8a (uus)
	

	Komisjoni ettepanek
	Muudatusettepanek

	
	bb)	Lisatakse järgmine lõige: „8a. Komisjon võtab lõike 4a kohase esimese delegeeritud õigusakti vastu hiljemalt ... [18 kuud pärast käesoleva määruse jõustumist].“

Ettepanek võtta vastu määrus
Artikkel 3 – lõik 1 – punkt 9 – alapunkt b c (uus)
Määrus (EL) nr 2019/1009
Artikkel 49a (uus)
	

	Komisjoni ettepanek
	Muudatusettepanek

	
	bc)	„Artikkel 49a

	
	Läbivaatamine

	
	Komisjon hindab korrapäraselt, kas väetisetoodetes kasutamiseks ettenähtud materjalide töötlemist reguleerivad nõuded on endiselt asjakohased, ning vajaduse korral kohandab neid, võttes arvesse teaduse ja tehnika arengut, riiklikke tavasid ning määruse (EL) 2019/1009 eesmärke. See läbivaatamine tehakse esimest korda hiljemalt kaks aastat pärast käesoleva muutmismääruse kohaldamise kuupäeva.“

Ettepanek võtta vastu määrus
Artikkel 3 – lõik 1 – punkt 9 – alapunkt b d (uus)
Määrus (EL) nr 2019/1009
Artikkel 49aa (uus)
	

	Komisjoni ettepanek
	Muudatusettepanek

	
	bd)	Hiljemalt [lisada kuupäev: 12 kuud pärast jõustumist] esitab komisjon Euroopa Parlamendile ja nõukogule aruande, milles hinnatakse nõudeid väetisetoodete mehaanilistele segudele, mille peamine koostisaine on üks või mitu PFCsse 4 kuuluvat kasvusubstraati.

	
	Aruandes hinnatakse eelkõige toitainete sisalduse, pH-väärtuse või bioloogilise aktiivsuse kohandamise tingimusi, ajakohastatud märgistamisnõudeid ja selliste segude asjakohaseid vastavushindamismenetlusi ning selle võib asjakohasel juhul lisada käesoleva määruse muudatustele.

Ettepanek võtta vastu määrus
I lisa – lõik 1 – punkt 2
Määrus (EÜ) nr 1272/2008
I lisa – punkt 1.2.1.5
	

	Komisjoni ettepanek
	Muudatusettepanek

	(2)	I lisa punkt 1.2.1.5 jäetakse välja;
	2)	I lisa punkt 1.2.1.5 asendatakse järgmisega: „Märgise tekst peab olema loetav. Käesoleva punkti kohaldamisel peetakse märgist loetavaks, kui teave on esitatud füüsiliselt viisil, mille abil on teave visuaalselt kättesaadav ja mis sõltub eri elementidest, muu hulgas tähemärgisuurus, tähe- ja reavahe, kirja joonetugevus, värvi- ja kirjatüüp, tähelaiuse ja -kõrguse suhe, materjali pind ning kirja ja tausta vaheline kontrastsus. Sellel on vähemalt järgmised omadused: a) trükitakse taustaga võrreldes kontrastses värvitoonis; b) kasutatakse ühtainust kergesti loetavat ja seriifideta kirjatüüpi; c) sobiv tähevahe, et valitud kirjatüüp oleks kergesti loetav; d) sobiv reavahe, et valitud kirjatüüp oleks kergesti loetav ja tekstiread ei kattuks; e) märgise suurust, nõutavaid märgistuselemente ja ettenähtud kasutajat arvestav sobiv kirjasuurus. Üldsusele turul kättesaadavaks tehtud ainete või segude puhul kasutatakse artikli 17 lõikes 1 osutatud märgistuselementides kirjasuurust, mille x-kõrgus on 1,2 mm või suurem. Kui pakendi sisu ei ületa 125 ml, võib artikli 17 lõikes 1 osutatud märgistuselementides kasutada kirjasuurust, mille x-kõrgus on 0,9 mm või suurem. Neid omadusi selgitatakse täiendavalt ECHA juhendis loetavuse ja märgistuse esitusviisi kohta, mis töötatakse välja käesoleva määruse alusel. Vastavust käesolevale punktile hinnatakse märgise üldise loetavuse alusel ning seda kohaldatakse viisil, mis on kooskõlas pakendi füüsiliste omaduste ja tehniliste piirangutega, sealhulgas pakendi suuruse ja ettenähtud kasutajaga.“

Ettepanek võtta vastu määrus
I lisa – lõik 1 – punkt 3
Määrus (EÜ) nr 1272/2008
I lisa – punkt 1.5.1.2
	

	Komisjoni ettepanek
	Muudatusettepanek

	1.5.1.2.	Punkti 1.5.1.1 kohaldamisel peab iga sisepakendi märgistusel olema vähemalt ohupiktogramm, tunnussõnad, ainete puhul artikli 18 lõikes 2 osutatud tootetähis või segude puhul artikli 18 lõike 3 punktis a osutatud käibenimi või nimetus ning aine või segu tarnijate nimi ja digitaalsed kontaktandmed.
	1.5.1.2.	Punkti 1.5.1.1 kohaldamisel peab iga sisepakendi märgistusel olema vähemalt ohupiktogramm, tunnussõnad, ainete puhul artikli 18 lõikes 2 osutatud tootetähis või segude puhul artikli 18 lõike 3 punktis a osutatud käibenimi või nimetus ning aine või segu tarnijate nimi, digitaalsed kontaktandmed ja telefoninumber, välja arvatud juhul, kui telefoninumber on vahetult kättesaadav digitaalsete kontaktandmete kaudu.



Muudatusettepanek		82
Ettepanek võtta vastu määrus
I lisa – lõik 1 – punkt 5
Määrus (EÜ) nr 1272/2008
I lisa – punkt 1.5.2.4.1 – alapunkt b
	

	Komisjoni ettepanek
	Muudatusettepanek

	(b)	aine või segu peab olema märgistatud kooskõlas II lisa 1. või 2. osaga, välja arvatud II lisa 2. osa punktiga 2.8, ning see ei ole klassifitseeritud ühtegi järgmisse ohuklassi ega -kategooriasse:
	b)	aine või segu peab olema märgistatud kooskõlas II lisa 1. või 2. osaga ning see ei ole klassifitseeritud ühtegi järgmisse ohuklassi ega -kategooriasse:

Ettepanek võtta vastu määrus
I lisa – lõik 1 – punkt 7
Määrus (EÜ) nr 1272/2008
I lisa – punkt 1.5.2.4.3 – alapunkt b
	

	Komisjoni ettepanek
	Muudatusettepanek

	(b)	aine või segu ei pea olema märgistatud kooskõlas II lisa 1. või 2. osaga, välja arvatud II lisa 2. osa punktiga 2.8;
	b)	aine või segu ei pea olema märgistatud kooskõlas II lisa 1. või 2. osaga;

Ettepanek võtta vastu määrus
I lisa – lõik 1 – punkt 7 a (uus)
Määrus (EÜ) nr 1272/2008
I lisa – punkt 1.5.2.4.3a (uus)
	

	Komisjoni ettepanek
	Muudatusettepanek

	
	7a)	I lisasse lisatakse punkt 1.5.2.4.3a: „Punkti 1.5.2.4.3 kohaldamisel peab pakendi märgistusel olema ainete puhul artikli 18 lõikes 2 osutatud tootetähis või segude puhul artikli 18 lõike 3 punktis a osutatud käibenimi või nimetus ning kohaldataval juhul ohupiktogramm GHS01 või GHS05.“

Ettepanek võtta vastu määrus
II lisa – lõik 1 – punkt 7 b (uus)
Määrus (EÜ) nr 1272/2008
I lisa – punkt 1.5.2.5.a (uus)
	

	Komisjoni ettepanek
	Muudatusettepanek

	
	7b)	I lisasse lisatakse punkt 1.5.2.5a: „Selliste tindikassettide märgistamine, mille sisu maht ei ületa 150 ml

	
	1.5.2.5a1: Artikliga 17 nõutavaid märgistuselemente võib kooskõlas punktidega 1.5.2.5a.2 ja 1.5.2.5a.3 vähendada, kui

	
	a) tindikasseti sisu maht ei ületa 150 ml,

	
	b) välispakend vastab artikli 17 sätetele ja

	
	c) välispakendil olevat ohuteavet hoitakse koos printeriga.

	
	1.5.2.5a.2: Kui kohaldatakse punkti 1.5.2.5a.1, peab tindikassetil ja vahepakendil olema vähemalt:

	
	a) ainete puhul tootetähis vastavalt artikli 18 lõikele 2 ja segude puhul vastavalt artikli 18 lõikele 3;

	
	b) kohaldataval juhul piktogrammid;

	
	c) kohaldataval juhul unikaalne koostise tähis;

	
	d) tarnija nimi, registreeritud nimi või kaubamärk ning

	
	e) tarnija telefoninumber või digitaalsed kontaktandmed.

	
	1.5.2.5a.3: Kui kohaldatakse punkti 1.5.2.5a.1 ja tindikasseti sisu maht ei ületa 30 ml, võib punktis 1.5.2.5a.1 nõutavat teavet veelgi vähendada nii, et tindikassetil olev märgis sisaldab vähemalt:

	
	a) ainete puhul tootetähist vastavalt artikli 18 lõikele 2 ja segude puhul vastavalt artikli 18 lõikele 3; ning

	
	b) kohaldataval juhul järgmiseid piktogramme: GHS01, GHS05, GHS06, GHS08. GHS07, GHS09. Kui tootele on määratud rohkem kui kaks piktogrammi, võib tootele eelistatult kanda piktogrammid GHS06 ja GHS08 ning jätta kandmata GHS01 ja GHS05.“

Ettepanek võtta vastu määrus
I lisa – lõik 1 – punkt 8
Määrus (EÜ) nr 1272/2008
I lisa – punkt 1.6 – alapunkt b a (uus)
	

	Komisjoni ettepanek
	Muudatusettepanek

	
	ba)	tarnija(te) telefoninumber, mis on nõutav vastavalt artikli 17 lõike 1 punktile a ning asjakohasel juhul artikli 25 lõike 6 kolmandale lõigule ja I lisa punktile 1.5.1.2.

Ettepanek võtta vastu määrus
I lisa – lõik 1 – punkt 9
Määrus (EÜ) nr 1272/2008
I lisa – 5. osa – punkt b
	

	Komisjoni ettepanek
	Muudatusettepanek

	(b)	Täitmisjaamas tarnitava aine või segu puhul, mis pumbatakse otse mahutisse, mis on sõiduki lahutamatu osa ja millest ainet või segu tavaliselt ei kavatseta eemaldada, peab artikli 17 punktides c–h osutatud märgistuselementide koopia olema esitatud asjaomasel pumbal nähtaval kohal. Artikli 25 lõikes 7 osutatud unikaalset koostise tähist ei ole vaja esitada.
	b)	Kütusetanklas tarnitava aine või segu puhul esitatakse asjaomasel pumbal või selle kõrval nähtaval kohal järgmiste artikli 17 lõike 1 punktides c–h osutatud märgistuselementide koopia. Artikli 25 lõikes 7 osutatud unikaalset koostise tähist ei ole vaja esitada.

Ettepanek võtta vastu määrus
IV lisa – lõik 1 – punkt 2 – alapunkt a
Määrus (EL) nr 2019/1009
II lisa – II osa – ALGMATERJALIST AINED JA SEGUD
	

	Komisjoni ettepanek
	Muudatusettepanek

	(a)	jaotisest „CMC 1: ALGMATERJALIST AINED JA SEGUD“ jäetakse välja punkt 2;
	a)	jaotise „CMC 1: ALGMATERJALIST AINED JA SEGUD“ punkt 2 asendatakse järgmisega:

	
	„a) Ained, mis on klassifitseeritud määruse (EÜ) nr 1272/2008 VI lisa 3. osas järgmistesse ohuklassidesse või -kategooriatesse:

	
	– mutageensus sugurakkudele, 1A või 1B kategooria;

	
	– kantserogeensus, 1A või 1B kategooria;

	
	– reproduktiivtoksilisus, 1A või 1B kategooria;

	
	– mürgisus sihtelundi suhtes, korduv kokkupuude, 1. kategooria;

	
	– inimese endokriinfunktsiooni kahjustavad kemikaalid, 1. kategooria;

	
	– endokriinfunktsiooni kahjustavad keskkonnatoimega kemikaalid, 1. kategooria; ning

	
	– püsivad, bioakumuleeruvad ja toksilised või väga püsivad ja väga bioakumuleeruvad omadused,

	
	mille tegelikult turule viidud kogused ELi väetisetootes, kuhu need on tahtlikult lisatud, kas puhasainena või segu koostisainena, kontsentratsioonis, mis vastab määruse (EÜ) nr 1272/2008 artikli 11 lõikes 3 sätestatud üldistele piirväärtustele või on neist madalam, on väiksemad kui 10 tonni aastas, peavad määruse (EÜ) nr 1907/2006 kohaselt olema registreeritud toimikus, mis sisaldab:

	
	i) määruse (EÜ) nr 1907/2006 VI, VII ning, kui see on asjakohane ja kättesaadav, VIII lisaga ette nähtud teavet, tuginedes kättesaadavatele andmetele, artikli 13 kohastele alternatiivsetele meetoditele ja XI lisa kohastele kohandustele ning tehes uusi katseid selgroogsete loomadega üksnes viimase abinõuna ja kui see on asjakohane, ning

	
	ii) määruse (EÜ) nr 1907/2006 artikli 14 kohast kemikaaliohutuse aruannet, mis piirdub rangelt põllumajanduses kasutamise ja keskkonnaga seotud kokkupuutestsenaariumidega, välja arvatud juhul, kui aine on sõnaselgelt hõlmatud ühe vabastusega registreerimiskohustusest, mis on ette nähtud määruse (EÜ) nr 1907/2006 artiklis 9 (toote- ja tehnoloogiaalane uurimis- ja arendustegevus), kui ainet kasutatakse ainult teaduslikuks uurimis- ja arendustegevuseks, määruse (EÜ) nr 1907/2006 IV lisas või kõnealuse määruse V lisa punktis 6, 7, 8, 9 või 10 (ainult magneesiumoksiidi puhul).

	
	b) Polümeerid jäävad punkti a kohaldamisalast välja.“

Ettepanek võtta vastu määrus
IV lisa – lõik 1 – alapunkt 2 – alapunkt f
Määrus (EL) nr 2019/1009
II lisa – II osa – CMC 8 TOITAINEPOLÜMEERID
	

	Komisjoni ettepanek
	Muudatusettepanek

	1.	ELi väetisetoode võib sisaldada polümeere, mis koosnevad üksnes kategooria CMC 1 punktis 1 sätestatud kriteeriumidele vastavatest monomeerainetest, kui polümeerimise eesmärk on hoida kontrolli all toitainete vabanemist ühest või enamast monomeerainest.
	1.	ELi väetisetoode võib sisaldada polümeere, mis koosnevad üksnes kategooria CMC 1 punktis 1 sätestatud kriteeriumidele vastavatest monomeerainetest, kui polümeerimise eesmärk on hoida kontrolli all toitainete vabanemist ühest või enamast monomeerainest. Polümeer võib lisaks täita muid funktsioone, tingimusel et see ei muuda toote ohutusomadusi ega kahjusta kontrollitava vabastamise funktsiooni.

